ai4bharat/Pralekha huggingface dataset:
ਰਸਾਇਣ ਤੇ ਖਾਦ ਮੰਤਰਾਲਾ
ਨਾਈਪਰ ਦੀਆਂ ਗੁਹਾਟੀ , ਹੈਦਰਾਬਾਦ ਅਤੇ ਐੱਸ ਏ ਐੱਸ ਨਗਰ  ਸੰਸਥਾਵਾਂ ਨੇ ਮੈਡੀਕਲ ਡਿਵਾਇਸਿਸ ਵਿੱਚ ਇੱਕ ਨਵਾਂ ਐੱਮ ਟੈੱਕ ਪ੍ਰੋਗਰਾਮ ਸ਼ੁਰੂ ਕੀਤਾ ਜਿਸ ਦੀ ਆਨਲਾਈਨ ਰਜਿਸਟ੍ਰੇਸ਼ਨ 22 ਅਕਤੂਬਰ 2020 ਤੋਂ ਹੋ ਰਹੀ ਹੈ
ਵਿਗਿਆਨ ਦੇ ਖੇਤਰ ਵਿੱਚ ਡਾਕਟਰੀ ਜੰਤਰ ਇੱਕ ਉੱਭਰਦਾ ਹੋਇਆ ਖੇਤਰ ਹੈ ਜੋ ਵਿਸ਼ਵ ਪੱਧਰ ਤੇ ਸਰਜੀਕਲ ਮੈਡੀਕਲ ਲੋੜਾਂ ਪੂਰੀਆਂ ਕਰਦਾ ਹੈ । ਨਵੀਆਂ ਤਕਨਾਲੋਜੀਆਂ ਦੀ ਲੋੜ , ਸੁਧਾਰ ਅਤੇ ਵਿਕਾਸ ਦੀ ਲੋੜ ਨੂੰ ਲਗਾਤਾਰ ਪੂਰਾ ਕਰਨ ਲਈ ਇਸ ਉੱਭਰਦੇ ਖੇਤਰ ਲਈ ਸਿੱਖਿਅਤ ਲੋਕਾਂ ਦੀ ਮੰਗ ਵਧੀ ਹੈ । ਸਿੱਖਿਅਤ ਪ੍ਰੋਫੈਸ਼ਨਲਸ ਪੈਦਾ ਕਰਨ ਲਈ ਤਿੰਨ ਨਾਈਪਰ ਗੁਹਾਟੀ , ਹੈਦਰਾਬਾਦ ਅਤੇ ਐੱਸ ਏ ਨਗਰ  ਸਥਿਤ ਸੰਸਥਾਵਾਂ ਨੇ ਮੈਡੀਕਲ ਡਿਵਾਇਸਿਸ ਲਈ ਇੱਕ ਨਵਾਂ ਐੱਮ ਟੈੱਕ ਪ੍ਰੋਗਰਾਮ ਸ਼ੁਰੂ ਕੀਤਾ ਹੈ । ਇਸ ਕੋਰਸ ਵਿੱਚ ਜੀਵ ਵਿਗਿਆਨ , ਰਸਾਇਣ , ਗਣਿਤ , ਕਲੀਨਿਕਲ ਵਿਗਿਆਨ ਇੰਜੀਨੀਅਰਿੰਗ ਦੇ ਸਬੰਧਿਤ ਵਿਸਿ਼ਆਂ ਨੂੰ ਸ਼ਾਮਲ ਕਰਕੇ ਡਿਜ਼ਾਇਨ ਕੀਤਾ ਜਾ ਰਿਹਾ ਹੈ ਜੋ ਮੈਡੀਕਲ ਡਿਵਾਇਸਿਸ ਨੂੰ ਵਿਕਸਿਤ ਕਰਨ ਲਈ ਜ਼ਰੂਰੀ ਹਨ । ਇਸ ਕੋਰਸ ਵਿੱਚ ਇੱਕ ਸਾਲ ਦਾ ਪ੍ਰੋਜੈਕਟ ਵਰਕ ਹੋਵੇਗਾ , ਜਿਸ ਦਾ ਮੰਤਵ ਵੱਖ ਵੱਖ ਮੈਡੀਕਲ ਡਿਵਾਇਸਿਸ ਲਈ ਪ੍ਰੋਟੋਟਾਈਪਸ ਵਿਕਸਿਤ ਕਰਨਾ ਹੈ । ਇਸ ਪ੍ਰੋਗਰਾਮ ਵਿੱਚ ਦਾਖਲਾ ਲੈਣ ਲਈ ਉਮੀਦਵਾਰਾਂ ਦੀ ਘੱਟੋ ਘੱਟ ਯੋਗਤਾ ਬੀ. ਫਰਮਾ / ਫਰਮ ਡੀ. / ਐੱਮ. ਐੱਸ. ਈ. / ਬੀ. ਟੈੱਕ. / ਬੀ. ਈ. / ਐੱਮ. ਬੀ. ਬੀ. ਐੱਸ. / ਬੀ. ਡੀ. ਐੱਸ. / ਬੀ. ਵੀ. ਐੱਸ. ਸੀ. ਨਿੱਪਰ ਦੀਆਂ ਹੈਦਰਾਬਾਦ , ਗੁਹਾਟੀ , ਐੱਸ ਏ ਐੱਸ ਨਗਰ  ਦੀਆਂ ਸੰਸਥਾ ਵਿੱਚ ਸ਼ੁਰੂ ਕੀਤੇ ਜਾਣ ਵਾਲੇ ਇਸ ਪ੍ਰੋਗਰਾਮ ਵਿੱਚ ਇੱਕ ਬੈਚ ਵਿੱਚ ਪ੍ਰਤੀ ਸਾਲ 10 ਵਿਦਿਆਰਥੀ ਹੋਣਗੇ ।
ਇਹ ਪ੍ਰੋਗਰਾਮ ਵਿਦਿਆਰਥੀਆਂ ਨੂੰ ਕਈ ਤਰ੍ਹਾਂ ਦੀ ਕੈਰੀਅਰ ਚੋਣ ਲਈ ਪਹੁੰਚ ਦਿੰਦਾ ਹੈ , ਜਿਵੇਂ ਹੈਲਥ ਕੇਅਰ , ਪੈਰਾਸੂਟਿਕਲਸ , ਬਾਇਓ ਤਕਨਾਲੋਜੀ ਵਿੱਚ ਖੋਜ ਅਤੇ ਵਿਕਾਸ ਪ੍ਰਸੋਨਲ ਅਤੇ ਮੈਡੀਕਲ ਡਿਵਾਇਸ ਉਦਯੋਗ ਅਤੇ ਮੈਡੀਕਲ ਡਿਵਾਇਸਿਸ ਦੇ ਵੱਖ ਵੱਖ ਖੇਤਰਾਂ ਵਿੱਚ ਸਟਾਰਟਅੱਪ ਖੇਤਰਾਂ ਵਿੱਚ ਕੰਪਨੀਆਂ ਸ਼ੁਰੂ ਕਰਨਾ ।
ਮਹੱਤਵਪੂਰਨ ਤਰੀਕਾਂ
22 ਅਕਤੂਬਰ 2020 ਨੂੰ ਆਨਲਾਈਨ ਰਜਿਸਟ੍ਰੇਸ਼ਨ ਸ਼ੁਰੂ ਹੋ ਰਹੀ ਹੈ ।
ਆਨਲਾਈਨ ਰਜਿਸਟ੍ਰੇਸ਼ਨ ਦੀ ਆਖ਼ਰੀ ਤਰੀਕ 15 ਨਵੰਬਰ 2020 ਹੈ ।
ਆਨਲਾਈਨ ਨਿੱਪਰ ਸਾਂਝੀ ਦਾਖ਼ਲਾ ਪ੍ਰੀਖਿਆ 04 ਦਸੰਬਰ 2020 ਨੂੰ ਹੋਵੇਗੀ ।
ਵਧੇਰੇ ਮੁਕੰਮਲ ਵਿਸਥਾਰ ਲਈ ਕਿਰਪਾ ਕਰਕੇ ਸਾਡੀ ਵੈੱਬਸਾਈਟ ਵੇਖੋ : http://www.niperhyd.ac.in
ਐੱਨ ਬੀ / ਆਰ ਸੀ ਜੇ / ਆਰ ਕੇ ਐੱਮ
(Visitor Counter : 78
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨ ਅਤੇ ਟੈਕਨੋਲੋਜੀ ਨੀਤੀ ਨਿਰਮਾਣ ਵਿੱਚ ਅਪਹੁੰਚ ਦੀ ਆਵਾਜ਼ ਸ਼ਾਮਲ ਕਰਨਾ
ਕਮਿਊਨਿਟੀ ਰੇਡੀਓ ਵਿਗਿਆਨ ਅਤੇ ਟੈਕਨੋਲੋਜੀ ਨੀਤੀ ਦੇ ਨਿਰਮਾਣ ਵਿੱਚ ਆਪਣੀ ਭੂਮਿਕਾ ਨਿਭਾਉਂਦਾ ਹੈ
ਭਾਰਤ ਪਹਿਲੀ ਵਾਰ ਵਿਗਿਆਨ ਅਤੇ ਟੈਕਨੋਲੋਜੀ ਨੀਤੀ ਬਣਾਉਣ ਦੇ ਨਿਰਮਾਣ ਦੇ ਲਈ ਕਮਿਊਨਿਟੀ ਰੇਡੀਓ ਜ਼ਰੀਏ ਬੇਜ਼ੁਬਾਨ ਦੀ ਅਵਾਜ਼ ਦੀ ਰਿਕਾਰਡਿੰਗ ਕਰ ਰਿਹਾ ਹੈ।
ਸਾਇੰਸ ਟੈਕਨੋਲੋਜੀ ਐਂਡ ਇਨੋਵੇਸ਼ਨ ਪਾਲਿਸੀ  ਦੇ ਨਿਰਮਾਣ ਦੀ ਪ੍ਰਕਿਰਿਆ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੁਆਰਾ ਭਾਰਤ ਸਰਕਾਰ ਦੇ ਪ੍ਰਿੰਸੀਪਲ ਵਿਗਿਆਨਕ ਸਲਾਹਕਾਰ ਦਫ਼ਤਰ  ਦੇ ਨਾਲ ਮਿਲ ਕੇ ਸ਼ੁਰੂ ਕੀਤੀ ਗਈ ਹੈ। ਭਾਰੀ ਪਰਿਵਰਤਨ ਅਤੇ ਸਮਾਵੇਸ਼ੀ ਪ੍ਰਕਿਰਿਆ ਅਪਣਾ ਕੇ ਨੀਤੀ ਦੇ ਸਰੂਪ ਨੂੰ ਵਿਕੇਂਦ੍ਰਿਤ ਕਰਨ 'ਤੇ ਧਿਆਨ ਕੇਂਦ੍ਰਿਤ ਕੀਤਾ ਜਾ ਰਿਹਾ ਹੈ।
ਇਹ ਨੀਤੀ ਨਿਰਮਾਣ ਪ੍ਰਕਿਰਿਆ ਲਗਭਗ 15,000 ਹਿਤਧਾਰਕਾਂ ਨੂੰ ਸ਼ਾਮਲ ਕਰਕੇ ਚਾਰ ਇੰਟਰਲਿੰਕ ਕੀਤੇ ਗਏ ਟ੍ਰੈਕ 'ਤੇ ਅਧਾਰਿਤ ਹੈ। ਜਿਸ ਵਿੱਚ ਕਮਿਊਨਿਟੀ ਰੇਡੀਓ ਰਾਹੀਂ ਇਨਪੁਟ ਦੇ ਸਮਾਵੇਸ਼ ਨੂੰ ਸ਼ਾਮਲ ਕੀਤਾ ਜਾ ਰਿਹਾ ਹੈ। ਇਸ ਦੇ ਅਨੁਸਾਰ, ਨੈਸ਼ਨਲ ਕੌਂਸਲ ਫਾਰ ਸਾਇੰਸ ਐਂਡ ਟੈਕਨੋਲੋਜੀ ਕਮਿਊਨੀਕੇਸ਼ਨ , ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ ਨੇ ਕਮਿਊਨਿਟੀ ਰੇਡੀਓ ਸਟੇਸ਼ਨਾਂ  ਦੀ ਭਾਗੀਦਾਰੀ ਜ਼ਰੀਏ ਵਿਗਿਆਨ ਅਤੇ ਟੈਕਨੋਲੋਜੀ ਲਈ ਲੋਕਾਂ ਦੇ ਇਨਪੁਟ ਨੂੰ ਹਾਸਲ ਕਰਨ ਲਈ ਇੱਕ ਵਿਸ਼ੇਸ਼ ਤਰੀਕਾ ਤਿਆਰ ਕੀਤਾ ਹੈ। ਦੇਸ਼ ਭਰ ਦੇ 291 ਕਮਿਊਨਿਟੀ ਰੇਡੀਓ ਸਟੇਸ਼ਨਾਂ  ਵਿੱਚੋਂ 25 ਸੀਆਰਐੱਸ ਦੀ ਪਹਿਚਾਣ ਖੇਤਰੀ ਵਿਵਿਧਤਾ, ਲਿੰਗ ਅਤੇ ਪਹੁੰਚ ਸਮਰੱਥਾ ਦੇ ਅਧਾਰ ‘ਤੇ ਕੀਤੀ ਗਈ ਹੈ। ਸਮਰੱਥਾ ਨਿਰਮਾਣ ਅਤੇ ਸਹਿਯੋਗ ਦੇ ਲਈ ਕਾਮਨਵੈਲਥ ਐਜੂਕੇਸ਼ਨਲ ਮੀਡੀਆ ਸੈਂਟਰ ਫਾਰ ਏਸ਼ੀਆ  ਜ਼ਰੀਏ ਇਸ ਪ੍ਰਕਿਰਿਆ ਨੂੰ ਲਾਗੂ ਕੀਤਾ ਜਾ ਰਿਹਾ ਹੈ।
ਡੀਐੱਸਟੀ ਦੁਆਰਾ ਵਿਕਸਿਤ ਨੀਤੀ ਉੱਤੇ ਆਡੀਓ ਸਮੱਗਰੀ 1 ਅਗਸਤ 2020 ਤੋਂ ਪਹਿਚਾਣ ਕੀਤੇ ਗਏ ਸੀਆਰਐੱਸ ਜ਼ਰੀਏ ਇੱਕ ਦਿਲਚਸਪ ਜਿੰਗਲ ਦੇ ਨਾਲ 13 ਭਾਰਤੀ ਭਾਸ਼ਾਵਾਂ ਵਿੱਚ ਪ੍ਰਸਾਰਿਤ ਕੀਤੀ ਜਾ ਰਹੀ ਹੈ ਅਤੇ ਇਹ ਪ੍ਰਸਾਰਣ 30 ਸਤੰਬਰ 2020 ਤੱਕ ਜਾਰੀ ਰਹੇਗਾ। ਐੱਸਟੀਆਈਪੀ 2020 ਵਿੱਚ ਸ਼ਾਮਲ ਕਰਨ ਲਈ ਇਨ੍ਹਾਂ ਸਟੇਸ਼ਨਾਂ ਦੇ ਡੇਟਾ ਕਈਂ ਰੂਪਾਂ ਵਿੱਚ ਇਕੱਤਰ ਕੀਤੇ ਜਾਣਗੇ। ਕਮਿਊਨਿਟੀ ਦੇ ਨੁਮਾਇੰਦਿਆਂ ਦੇ ਨਾਲ ਫੋਕਸ ਗਰੁੱਪ ਡਿਸਕਸ਼ਨ  ਪਹਿਲਾਂ ਹੀ ਸ਼ੁਰੂ ਹੋ ਚੁੱਕੀ ਹੈ।
ਇਸ ਨੀਤੀ ਦਾ ਉਦੇਸ਼ ਵੱਖ-ਵੱਖ ਵਿਗਿਆਨਕ ਖੇਤਰਾਂ ਦੀ ਜ਼ਰੂਰਤ ਅਨੁਸਾਰ ਐੱਸਟੀਆਈ ਈਕੋਸਿਸਟਮ ਦੀਆਂ ਤਰਜੀਹਾਂ ਨੂੰ ਪੂਰਾ ਕਰਨਾ ਹੈ ਅਤੇ ਇਸ ਪ੍ਰਕਾਰ ਲੋਕ-ਕੇਂਦ੍ਰਿਤ ਇਸ ਦ੍ਰਿਸ਼ਟੀਕੋਣ ਨੂੰ ਰਾਸ਼ਟਰ ਦੇ ਸਮੁੱਚੇ ਸਮਾਜਿਕ-ਆਰਥਿਕ ਵਿਕਾਸ ਲਈ ਸਮਾਜ ਦੀਆਂ ਬਦਲਦੀਆਂ ਆਕਾਂਖਿਆਵਾਂ ਦੇ ਨਾਲ ਪੰਕਤੀਬੱਧ ਕਰੇਗਾ। ਸਹਿਭਾਗੀ ਲੋਕਤੰਤਰ ਦੇ ਮੌਲਿਕ ਲੋਕਾਚਾਰ ਨੂੰ ਗ੍ਰਹਿਣ ਕਰਨ ਦੇ ਲਈ ਇਸ ਨੀਤੀ ਦੇ ਨਿਰਮਾਣ ਵਿੱਚ ਚਾਰ ਪਰਸਪਰ ਜੁੜੇ ਟ੍ਰੈਕ ਵਾਲੇ ਸਹਿਭਾਗੀ ਮਾਡਲਾਂ ਨੂੰ ਅਪਣਾਇਆ ਗਿਆ ਹੈ।
ਡੀਐੱਸਟੀ ਦੇ ਸਕੱਤਰ, ਪ੍ਰੋਫੈਸਰ ਆਸ਼ੂਤੋਸ਼ ਸ਼ਰਮਾ ਨੇ ਕਿਹਾ ਕਿ ਵਿਗਿਆਨ, ਟੈਕਨੋਲੋਜੀ ਅਤੇ ਇਨੋਵੇਸ਼ਨ ‘ਤੇ ਇਹ ਨੀਤੀ ਪ੍ਰਾਸੰਗਿਕ ਸਮੱਸਿਆਵਾਂ ਦੀ ਪਹਿਚਾਣ ਕਰਨ ਅਤੇ ਉਨ੍ਹਾਂ ਨਾਲ ਪ੍ਰਭਾਵੀ ਢੰਗ ਨਾਲ ਨਜਿੱਠਣ ਲਈ ਜ਼ਰੂਰੀ ਪ੍ਰਕਿਰਿਆਵਾਂ ਦੀ ਪਹਿਚਾਣ ਤੋਂ ਬਹੁਤ ਲਾਭ ਪ੍ਰਾਪਤ ਕਰੇਗੀ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਮੰਤਰੀ ਮੰਡਲ ਨੇ ਭਾਰਤ ਵਿੱਚ ਫੈਡਰੇਸ਼ਨ ਇੰਟਰਨੈਸ਼ਨਲ ਡੇ ਫੁੱਟਬਾਲ ਐਸੋਸੀਏਸ਼ਨ  ਅੰਡਰ-17 ਮਹਿਲਾ ਵਿਸ਼ਵ ਕੱਪ 2022 ਦੀ ਮੇਜ਼ਬਾਨੀ ਲਈ ਗਰੰਟੀਆਂ 'ਤੇ ਹਸਤਾਖਰ ਕਰਨ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਭਾਰਤ ਵਿੱਚ ਫੈਡਰੇਸ਼ਨ ਇੰਟਰਨੈਸ਼ਨਲ ਡੇ ਫੁੱਟਬਾਲ ਐਸੋਸੀਏਸ਼ਨ  ਅੰਡਰ-17 ਮਹਿਲਾ ਵਿਸ਼ਵ ਕੱਪ 2022 ਦੀ ਮੇਜ਼ਬਾਨੀ ਲਈ ਗਰੰਟੀਆਂ 'ਤੇ ਹਸਤਾਖਰ ਕਰਨ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ।
ਫੀਫਾ ਅੰਡਰ-17 ਮਹਿਲਾ ਵਿਸ਼ਵ ਕੱਪ 2022 ਭਾਰਤ ਵਿੱਚ 11 ਤੋਂ 30 ਅਕਤੂਬਰ 2022 ਦਰਮਿਆਨ ਹੋਣ ਵਾਲਾ ਹੈ। ਦੋ-ਸਾਲਾ ਯੁਵਾ ਟੂਰਨਾਮੈਂਟ ਦਾ ਸੱਤਵਾਂ ਐਡੀਸ਼ਨ ਭਾਰਤ ਵਲੋਂ ਆਯੋਜਿਤ ਕੀਤਾ ਜਾਣ ਵਾਲਾ ਪਹਿਲਾ ਫੀਫਾ ਮਹਿਲਾ ਮੁਕਾਬਲਾ ਹੋਵੇਗਾ। ਫੀਫਾ ਅੰਡਰ-17 ਪੁਰਸ਼ ਵਿਸ਼ਵ ਕੱਪ 2017 ਤੋਂ ਸਕਾਰਾਤਮਕ ਵਿਰਾਸਤ ਨੂੰ ਅੱਗੇ ਵਧਾਉਂਦੇ ਹੋਏ, ਰਾਸ਼ਟਰ ਮਹਿਲਾ ਫੁੱਟਬਾਲ ਲਈ ਇੱਕ ਮਹੱਤਵਪੂਰਨ ਪਲ ਦੀ ਤਿਆਰੀ ਕਰ ਰਿਹਾ ਹੈ, ਜਦੋਂ ਦੁਨੀਆ ਭਰ ਦੀਆਂ ਸਭ ਤੋਂ ਵਧੀਆ ਨੌਜਵਾਨ ਮਹਿਲਾ ਫੁੱਟਬਾਲਰ ਇਸ ਮਾਣਮੱਤੀ ਟਰਾਫੀ ਨੂੰ ਚੁੱਕਣ ਲਈ ਆਪਣੇ ਹੁਨਰ ਦਾ ਪ੍ਰਦਰਸ਼ਨ ਕਰਨਗੀਆਂ।
ਵਿੱਤੀ ਖਰਚ:
ਆਲ ਇੰਡੀਆ ਫੁਟਬਾਲ ਫੈਡਰੇਸ਼ਨ  ਨੂੰ ਖੇਡ ਮੈਦਾਨਾਂ ਦੀ ਸਾਂਭ-ਸੰਭਾਲ, ਸਟੇਡੀਅਮ ਊਰਜਾ, ਬਿਜਲੀ ਅਤੇ ਕੇਬਲਿੰਗ, ਸਟੇਡੀਆ ਅਤੇ ਟ੍ਰੇਨਿੰਗ ਸਥਾਨ ਬ੍ਰਾਂਡਿੰਗ ਆਦਿ ਲਈ 10 ਕਰੋੜ ਰੁਪਏ ਦੀ ਵਿੱਤੀ ਸਹਾਇਤਾ ਰਾਸ਼ਟਰੀ ਖੇਡ ਫੈਡਰੇਸ਼ਨਾਂ  ਦੀ ਸਹਾਇਤਾ ਯੋਜਨਾ ਲਈ ਬਜਟ ਅਲਾਟਮੈਂਟ ਤੋਂ ਪੂਰੀ ਕੀਤੀ ਜਾਵੇਗੀ।
ਸਕੀਮ ਦੇ ਉਦੇਸ਼:
-
ਫੀਫਾ ਅੰਡਰ-17 ਮਹਿਲਾ ਵਿਸ਼ਵ ਕੱਪ ਇੰਡੀਆ 2022 ਦੇਸ਼ ਵਿੱਚ ਮਹਿਲਾ ਫੁੱਟਬਾਲ ਨੂੰ ਮਜ਼ਬੂਤ ਕਰਨ ਦੀ ਸਮਰੱਥਾ ਰੱਖਦਾ ਹੈ।
-
ਫੀਫਾ ਅੰਡਰ-17 ਪੁਰਸ਼ ਵਿਸ਼ਵ ਕੱਪ 2017 ਤੋਂ ਸਕਾਰਾਤਮਕ ਵਿਰਾਸਤ ਨੂੰ ਅੱਗੇ ਵਧਾਉਂਦੇ ਹੋਏ, ਰਾਸ਼ਟਰ ਮਹਿਲਾ ਫੁੱਟਬਾਲ ਲਈ ਇੱਕ ਮਹੱਤਵਪੂਰਨ ਪਲ ਦੀ ਤਿਆਰੀ ਕਰ ਰਿਹਾ ਹੈ, ਜਦੋਂ ਦੁਨੀਆ ਭਰ ਦੀਆਂ ਸਭ ਤੋਂ ਵਧੀਆ ਨੌਜਵਾਨ ਮਹਿਲਾ ਫੁੱਟਬਾਲਰ ਇਸ ਮਾਣਮੱਤੀ ਟਰਾਫੀ ਨੂੰ ਚੁੱਕਣ ਲਈ ਆਪਣੇ ਹੁਨਰ ਦਾ ਪ੍ਰਦਰਸ਼ਨ ਕਰਨਗੀਆਂ। ਇੱਕ ਸਕਾਰਾਤਮਕ ਵਿਰਾਸਤ ਲਈ ਹੇਠਾਂ ਦਿੱਤੇ ਉਦੇਸ਼ਾਂ 'ਤੇ ਵਿਚਾਰ ਕੀਤਾ ਗਿਆ ਹੈ:
-
ਫੁੱਟਬਾਲ ਲੀਡਰਸ਼ਿਪ ਅਤੇ ਫੈਸਲੇ ਲੈਣ ਵਾਲੀਆਂ ਸੰਸਥਾਵਾਂ ਵਿੱਚ ਮਹਿਲਾਵਾਂ ਦੀ ਨੁਮਾਇੰਦਗੀ ਵਧਾਉਣਾ।
-
ਭਾਰਤ ਵਿੱਚ ਹੋਰ ਲੜਕੀਆਂ ਨੂੰ ਫੁੱਟਬਾਲ ਖੇਡਣ ਲਈ ਪ੍ਰੇਰਿਤ ਕਰਨਾ ।
-
ਛੋਟੀ ਉਮਰ ਤੋਂ ਹੀ ਬਰਾਬਰ ਖੇਡ ਦੇ ਸੰਕਲਪ ਨਾਲ ਜੈਂਡਰ-ਸਮਾਵੇਸ਼ੀ ਭਾਗੀਦਾਰੀ ਨੂੰ ਸਮਰਥਨ ।
-
ਭਾਰਤ ਵਿੱਚ ਮਹਿਲਾਵਾਂ ਲਈ ਫੁੱਟਬਾਲ ਦੇ ਮਿਆਰ ਨੂੰ ਸੁਧਾਰਨ ਦਾ ਮੌਕਾ।
-
ਮਹਿਲਾਵਾਂ ਦੀ ਖੇਡ ਦੇ ਵਪਾਰਕ ਮੁੱਲ ਵਿੱਚ ਸੁਧਾਰ ਕਰਨਾ ।
ਤਰਕ:
ਫੀਫਾ ਅੰਡਰ-17 ਮਹਿਲਾ ਵਿਸ਼ਵ ਕੱਪ ਇੱਕ ਵੱਕਾਰੀ ਟੂਰਨਾਮੈਂਟ ਹੈ ਅਤੇ ਇਹ ਪਹਿਲੀ ਵਾਰ ਭਾਰਤ ਵਿੱਚ ਆਯੋਜਿਤ ਕੀਤਾ ਜਾਵੇਗਾ। ਇਹ ਹੋਰ ਨੌਜਵਾਨਾਂ ਨੂੰ ਖੇਡਾਂ ਵਿੱਚ ਹਿੱਸਾ ਲੈਣ ਲਈ ਉਤਸ਼ਾਹਿਤ ਕਰੇਗਾ ਅਤੇ ਭਾਰਤ ਵਿੱਚ ਫੁੱਟਬਾਲ ਦੀ ਖੇਡ ਨੂੰ ਵਿਕਸਤ ਕਰਨ ਵਿੱਚ ਮਦਦ ਕਰੇਗਾ। ਇਹ ਇਵੈਂਟ ਨਾ ਸਿਰਫ਼ ਫੁੱਟਬਾਲ ਨੂੰ ਭਾਰਤੀ ਕੁੜੀਆਂ ਦੀ ਪਸੰਦ ਦੀ ਖੇਡ ਵਜੋਂ ਉਤਸ਼ਾਹਿਤ ਕਰੇਗਾ, ਸਗੋਂ ਇਹ ਇੱਕ ਸਥਾਈ ਵਿਰਾਸਤ ਛੱਡਣ ਲਈ ਵੀ ਤਿਆਰ ਹੈ, ਜੋ ਦੇਸ਼ ਦੀਆਂ ਲੜਕੀਆਂ ਅਤੇ ਮਹਿਲਾਵਾਂ ਨੂੰ ਆਮ ਤੌਰ 'ਤੇ ਫੁੱਟਬਾਲ ਅਤੇ ਖੇਡਾਂ ਨੂੰ ਅਪਣਾਉਣ ਵਿੱਚ ਸਹਾਇਤਾ ਕਰੇਗਾ।
ਪਿਛੋਕੜ:
ਫੀਫਾ ਅੰਡਰ-17 ਮਹਿਲਾ ਵਿਸ਼ਵ ਕੱਪ ਫੀਫਾ ਦੁਆਰਾ ਆਯੋਜਿਤ 17 ਸਾਲ ਤੋਂ ਘੱਟ ਜਾਂ ਇਸ ਤੋਂ ਘੱਟ ਉਮਰ ਦੀਆਂ ਮਹਿਲਾ ਖਿਡਾਰੀਆਂ ਲਈ ਵਿਸ਼ਵ ਚੈਂਪੀਅਨਸ਼ਿਪ ਹੈ। ਇਹ ਖੇਡ ਟੂਰਨਾਮੈਂਟ 2008 ਵਿੱਚ ਸ਼ੁਰੂ ਹੋਇਆ ਸੀ ਅਤੇ ਰਵਾਇਤੀ ਤੌਰ 'ਤੇ ਸਮ ਸੰਖਿਆ ਵਾਲੇ ਸਾਲਾਂ ਵਿੱਚ ਆਯੋਜਿਤ ਕੀਤਾ ਜਾਂਦਾ ਹੈ। ਈਵੈਂਟ ਦਾ 6ਵਾਂ ਐਡੀਸ਼ਨ 13 ਨਵੰਬਰ ਤੋਂ 1 ਦਸੰਬਰ, 2018 ਤੱਕ ਉਰੂਗਵੇ ਵਿੱਚ ਆਯੋਜਿਤ ਕੀਤਾ ਗਿਆ ਸੀ। ਸਪੇਨ ਫੀਫਾ ਅੰਡਰ-17 ਮਹਿਲਾ ਵਿਸ਼ਵ ਕੱਪ ਦਾ ਮੌਜੂਦਾ ਚੈਂਪੀਅਨ ਹੈ। ਫੀਫਾ ਅੰਡਰ-17 ਮਹਿਲਾ ਵਿਸ਼ਵ ਕੱਪ ਇੰਡੀਆ 2022 ਟੂਰਨਾਮੈਂਟ ਦਾ 7ਵਾਂ ਐਡੀਸ਼ਨ ਹੋਵੇਗਾ, ਜਿਸ ਵਿੱਚ ਭਾਰਤ ਸਮੇਤ 16 ਟੀਮਾਂ ਹਿੱਸਾ ਲੈਣਗੀਆਂ। ਏਆਈਐੱਫਐੱਫ ਨੇ 3 ਸਥਾਨਾਂ  ਭੁਵਨੇਸ਼ਵਰ;  ਨਵੀਂ ਮੁੰਬਈ ਅਤੇ  ਗੋਆ 'ਤੇ ਮੈਚਾਂ ਦੇ ਆਯੋਜਨ ਦਾ ਪ੍ਰਸਤਾਵ ਪੇਸ਼ ਕੀਤਾ ਹੈ। ਭਾਰਤ ਨੇ 6 ਤੋਂ 28 ਅਕਤੂਬਰ, 2017 ਤੱਕ ਦੇਸ਼ ਵਿੱਚ 6 ਵੱਖ-ਵੱਖ ਥਾਵਾਂ ਜਿਵੇਂ ਕਿ ਨਵੀਂ ਦਿੱਲੀ, ਗੁਆਹਟੀ, ਮੁੰਬਈ, ਗੋਆ, ਕੋਚੀ ਅਤੇ ਕੋਲਕਾਤਾ ਵਿੱਚ ਫੀਫਾ ਅੰਡਰ-17 ਪੁਰਸ਼ ਵਿਸ਼ਵ ਕੱਪ ਇੰਡੀਆ-2017 ਦੀ ਸਫਲਤਾਪੂਰਵਕ ਮੇਜ਼ਬਾਨੀ ਕੀਤੀ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਪ੍ਰਸਾਰ ਭਾਰਤੀ ਨਾਲ 75ਵਾਂ ਆਜ਼ਾਦੀ ਦਿਵਸ ਲਾਈਵ ਮਨਾਓ
ਇਸ ਸਾਲ ਜਦੋਂ ਭਾਰਤ ‘ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ’ ਮਨਾਉਣ ਲਈ ਆਪਣਾ 75ਵਾਂ ਸੁਤੰਤਰਤਾ ਦਿਵਸ ਮਨਾ ਰਿਹਾ ਹੈ, ਦੂਰਦਰਸ਼ਨ ਅਤੇ ਆਲ ਇੰਡੀਆ ਰੇਡੀਓ ਤੁਹਾਡੇ ਲਈ ਭਾਰਤ ਦੇ ਮਾਣਯੋਗ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੇ ਲਾਲ ਕਿਲ੍ਹੇ ਦੀ ਫ਼ਸੀਲ ਤੋਂ ਭਾਸ਼ਣ ਦੀ ਲਾਈਵ ਕਵਰੇਜ ਲਿਆਏਗਾ।
ਡੀਡੀ ਅਤੇ ਆਲ ਇੰਡੀਆ ਰੇਡੀਓ  ਦੀ ਸੁਤੰਤਰਤਾ ਦਿਵਸ ਦੇ ਸਮਾਗਮਾਂ ਲਈ ਕਵਰੇਜ ਭਾਰਤ ਦੇ ਮਾਣਯੋਗ ਰਾਸ਼ਟਰਪਤੀ ਸ਼੍ਰੀ ਰਾਮ ਨਾਥ ਕੋਵਿੰਦ ਦੇ ਸੁਤੰਤਰਤਾ ਦਿਵਸ ਦੀ ਪੂਰਵ ਸੰਧਿਆ 'ਤੇ 14 ਅਗਸਤ ਸ਼ਾਮ 7 ਵਜੇ ਰਾਸ਼ਟਰ ਦੇ ਸੰਦੇਸ਼ ਦੇ ਪ੍ਰਸਾਰਣ ਨਾਲ ਸ਼ੁਰੂ ਹੋਵੇਗੀ।
ਇਸ 15 ਅਗਸਤ ਨੂੰ ਸੁਤੰਤਰਤਾ ਦਿਵਸ ਦੇ ਸਮਾਗਮਾਂ ਦੀ ਦੂਰਦਰਸ਼ਨ ਦੀ ਲਾਈਵ ਕਵਰੇਜ 40 ਤੋਂ ਵੱਧ ਕੈਮਰਿਆਂ ਰਾਹੀਂ ਪੂਰੀ ਦੁਨੀਆ ਨੂੰ ਦਿਸੇਗੀ ਅਤੇ ਉਦੋਂ ਬੇਹੱਦ ਅਮੀਰ ਤੇ ਵਿਸ਼ਾਲ ਪਰਿਪੇਖ ਹੋਵੇਗਾ, ਜਦੋਂ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਲਾਲ ਕਿਲ੍ਹੇ 'ਤੇ ਤਿਰੰਗਾ ਲਹਿਰਾਉਣਗੇ।
ਆਲ ਇੰਡੀਆ ਰੇਡੀਓ ਦੇ ਰਾਸ਼ਟਰੀ ਚੈਨਲ ਤੁਹਾਨੂੰ ਪੂਰੇ ਸਮਾਰੋਹਾਂ ਨੂੰ ਅੰਗਰੇਜ਼ੀ ਅਤੇ ਹਿੰਦੀ ਟਿੱਪਣੀ ਵਿੱਚ ਲਾਈਵ ਪੇਸ਼ ਕਰਨਗੇ। ਆਲ ਇੰਡੀਆ ਰੇਡੀਓ ਦਿਨ ਭਰ ਵੱਖ-ਵੱਖ ਦੇਸ਼ ਭਗਤੀ ਅਤੇ ਸੱਭਿਆਚਾਰਕ ਪ੍ਰੋਗਰਾਮਾਂ ਦਾ ਪ੍ਰਸਾਰਣ ਕਰੇਗਾ।
ਦੂਰਦਰਸ਼ਨ ਚੈਨਲਾਂ 'ਤੇ ਹਾਈ ਡੈਫੀਨੇਸ਼ਨ ਵਿਊ ਵਿੱਚ ਸ਼ਾਨਦਾਰ ਸਮਾਰੋਹਾਂ ਦੇ ਪ੍ਰਸਾਰਣ ਤੋਂ ਇਲਾਵਾ, ਡੀਡੀ ਨੈਸ਼ਨਲ ਯੂਟਿਊਬ ਚੈਨਲ' ਤੇ ਕਈ ਲਾਈਵ-ਸਟ੍ਰੀਮਸ ਤੁਹਾਡੇ ਸਮਾਰਟ ਫੋਨਾਂ 'ਤੇ 360 ਡਿਗਰੀ ਵਿਊ, ਪੈਨੋਰਾਮਿਕ ਦ੍ਰਿਸ਼ ਅਤੇ ਦੁਰਲੱਭ ਦ੍ਰਿਸ਼ਟੀਕੋਣਾਂ ਦੇ ਨਾਲ ਤੁਹਾਡੇ ਲਈ ਪੂਰੀ ਕਵਰੇਜ ਲਿਆਉਣਗੇ ਅਤੇ ਲਾਲ ਕਿਲੇ ਦੀ ਫ਼ਸੀਲ ਤੋਂ ਦੁਰਲੱਭ ਪਰਿਪੇਖ ਵੀ ਇਸ ’ਚ ਸ਼ਾਮਲ ਹੋਣਗੇ।
ਤੁਹਾਡੇ ਤੱਕ ਅਜਿਹਾ ਮਨਮੋਹਕ ਅਨੁਭਵ ਲਿਆਉਣ ਲਈ, ਦੂਰਦਰਸ਼ਨ ਨੇ 3 ਮਲਟੀ-ਕੈਮਰਾ ਓਬੀ ਵੈਨਾਂ, 4 ਐੱਚਡੀ ਡੀਐੱਸਐੱਨਜੀ  ਵੈਨਾਂ ਅਤੇ 40 ਕੈਮਰੇ ਲਗਾਏ ਹਨ। ਇਨ੍ਹਾਂ 40 ਕੈਮਰਿਆਂ ਵਿੱਚੋਂ 4 ਡਾਇਨਾਮਿਕ ਕੈਮਰਾ ਐਂਗਲ ਦੇਣ ਲਈ ਜਿੰਮੀ ਜਿਬਸ  ਅਤੇ 1 ਹਾਈਡ੍ਰੌਲਿਕ ਕ੍ਰੇਨ  ਤੇ ਹੋਣਗੇ। 1 ਆਰਐੱਫ ਕੈਮਰਾ ਰੋਪ ਕੈਮ ਉੱਤੇ ਅਤੇ 1 ਆਰਐੱਫ ਕੈਮਰਾ ਬੱਗੀ ਕੈਮਰੇ ’ਤੇ ਹੋਵੇਗਾ। 10 ਕੈਮਰਿਆਂ ਵਿੱਚ ਵਾਈਡ ਐਂਗਲ ਲੈਨਜ਼ ਹੋਣਗੇ ਅਤੇ 2 ਵਿੱਚ ਫਿਸ਼ ਆਈ ਲੈਨਜ਼ ਹੋਣਗੇ ਤਾਂ ਜੋ ਦਰਸ਼ਕਾਂ ਨੂੰ ਵੱਖਰਾ ਦ੍ਰਿਸ਼ਟੀਕੋਣ ਦਿੱਤਾ ਜਾ ਸਕੇ।
ਪਹੁੰਚਯੋਗ ਅਤੇ ਸਮਾਵੇਸ਼ੀ ਕਵਰੇਜ ਨੂੰ ਯਕੀਨੀ ਬਣਾਉਣ ਲਈ, ਪ੍ਰਸਾਰ ਭਾਰਤੀ ਨੇ ਕਈ ਖੇਤਰੀ ਭਾਸ਼ਾਵਾਂ ਅਤੇ ਰਾਸ਼ਟਰ ਲਈ ਰਾਸ਼ਟਰਪਤੀ ਦੇ ਸੰਦੇਸ਼ ਦੇ ਸੰਕੇਤਕ ਭਾਸ਼ਾ ਪ੍ਰਸਾਰਣ, ਪ੍ਰਧਾਨ ਮੰਤਰੀ ਮੋਦੀ ਦੇ ਸੁਤੰਤਰਤਾ ਦਿਵਸ ਦੇ ਸੰਬੋਧਨ ਅਤੇ ਸੰਪੂਰਨ ਆਜ਼ਾਦੀ ਦਿਵਸ ਸਮਾਰੋਹਾਂ ਦਾ ਪ੍ਰਬੰਧ ਕੀਤਾ ਹੈ। ਰਾਸ਼ਟਰਪਤੀ ਦੇ ਸੰਦੇਸ਼ ਅਤੇ ਪ੍ਰਧਾਨ ਮੰਤਰੀ ਦੇ ਭਾਸ਼ਣ ਦੇ ਸੈਨਤ–ਭਾਸ਼ਾ  ਸੰਸਕਰਣ ਡੀਡੀ ਭਾਰਤੀ 'ਤੇ ਪ੍ਰਸਾਰਿਤ ਕੀਤੇ ਜਾਣਗੇ। ਪ੍ਰਧਾਨ ਮੰਤਰੀ ਦੇ ਭਾਸ਼ਣ ਦੇ ਖੇਤਰੀ ਭਾਸ਼ਾ ਸੰਸਕਰਣ ਦੂਰਦਰਸ਼ਨ ਦੇ ਸਬੰਧਿਤ ਖੇਤਰੀ ਭਾਸ਼ਾ ਚੈਨਲਾਂ ਦੁਆਰਾ ਉਸੇ ਦਿਨ  ਰਾਤ 8 ਵਜੇ ਪ੍ਰਸਾਰਿਤ ਕੀਤੇ ਜਾਣਗੇ। ਸੰਪੂਰਨ ਆਜ਼ਾਦੀ ਦਿਵਸ ਸਮਾਰੋਹ ਸਮਾਗਮ ਅਗਲੇ ਦਿਨ  ਸਵੇਰੇ 8 ਵਜੇ ਸਬੰਧਿਤ ਡੀਡੀ ਚੈਨਲਾਂ 'ਤੇ ਖੇਤਰੀ ਭਾਸ਼ਾ ਦੀ ਟਿੱਪਣੀ ਦੇ ਨਾਲ ਦੁਬਾਰਾ ਪ੍ਰਸਾਰਿਤ ਕੀਤਾ ਜਾਵੇਗਾ। ਹਿੰਦੀ ਬੈਲਟ ਚੈਨਲ ਉਸੇ ਦਿਨ ਸ਼ਾਮ 8 ਵਜੇ ਪ੍ਰਧਾਨ ਮੰਤਰੀ ਦੇ ਮੂਲ ਭਾਸ਼ਣ ਦਾ ਪ੍ਰਸਾਰਣ ਕਰਨਗੇ ਅਤੇ ਅਗਲੇ ਦਿਨ ਸਵੇਰੇ 8 ਵਜੇ ਸਮੁੱਚੇ ਸੁਤੰਤਰਤਾ ਦਿਵਸ ਦੀ ਕਵਰੇਜ ਹੋਵੇਗੀ।
ਵੱਖ-ਵੱਖ ਰਾਜਾਂ ਦੇ ਸਥਾਨਕ ਡੀਡੀ ਚੈਨਲ ਅਤੇ ਆਲ ਇੰਡੀਆ ਰੇਡੀਓ ਦੇ ਸਟੇਸ਼ਨ ਮਾਣਯੋਗ ਰਾਜਪਾਲਾਂ ਦੇ ਸੰਦੇਸ਼ ਪ੍ਰਸਾਰਿਤ ਕਰਨਗੇ ਅਤੇ ਆਪੋ–ਆਪਣੇ ਰਾਜਾਂ ਵਿੱਚ ਸਥਾਨਕ ਸੁਤੰਤਰਤਾ ਦਿਵਸ ਸਮਾਰੋਹਾਂ ਨੂੰ ਕਵਰ ਕਰਨਗੇ।
15 ਅਗਸਤ ਨੂੰ ਪ੍ਰਸਾਰ ਭਾਰਤੀ ਦੇ ਨਾਲ ਸੁਤੰਤਰਤਾ ਦਿਵਸ ਮਨਾਓ! ਦੂਰਦਰਸ਼ਨ ਨੈੱਟਵਰਕ, ਆਲ ਇੰਡੀਆ ਰੇਡੀਓ ਸੇਵਾਵਾਂ ਅਤੇ ਸਾਡੇ ਡਿਜੀਟਲ ਪਲੈਟਫਾਰਮਾਂ ਦੇ ਕਈ ਚੈਨਲਾਂ ’ਤੇ ਲਾਈਵ ਸਾਡੇ ਨਾਲ ਸ਼ਾਮਲ ਹੋਵੋ!
ਡੀਡੀ ਨੈਸ਼ਨਲ ਯੂਟਿਊਬ 'ਤੇ ਉਪਰੋਕਤ ਕਈ ਮਲਟੀਪਲ ਲਾਈਵ-ਸਟ੍ਰੀਮਸ ਦੀ ਪਲੇਅਲਿਸਟ ਇਹ ਹੈ:
https://www.youtube.com/playlist?list=PLUiMfS6qzIMxGJdFoUqwuo7C8UBF6w1F7
ਸਿੱਖਿਆ ਮੰਤਰਾਲਾ
'ਭਾਰਤੀ ਖਿਡੌਣਾ ਮੇਲਾ, 2021’ 27 ਫਰਵਰੀ 2021 ਤੋਂ 2 ਮਾਰਚ 2021 ਤੱਕ ਵਰਚੂਅਲ ਮਾਧਿਅਮ ਰਾਹੀਂ ਆਯੋਜਿਤ ਕੀਤਾ ਜਾਵੇਗਾ
ਭਾਰਤ ਸਰਕਾਰ ਵਰਚੂਅਲ ਪਲੇਟਫਾਰਮ 'ਤੇ 27 ਫਰਵਰੀ 2021 ਤੋਂ 2 ਮਾਰਚ 2021 ਤੱਕ 'ਭਾਰਤੀ ਖਿਡੌਣਾ ਮੇਲਾ, 2021’ ਦਾ ਆਯੋਜਨ ਕਰ ਰਹੀ ਹੈ। ਇਹ ਪਹਿਲ ਪ੍ਰਧਾਨ ਮੰਤਰੀ ਦੇ ਖਿਡੌਣਾ ਉਦਯੋਗ ਦੇ ਖੇਤਰ ਵਿੱਚ ਭਾਰਤ ਨੂੰ ਇੱਕ ਵਿਸ਼ਵਵਿਆਪੀ ਕੇਂਦਰ ਬਣਾਉਣ ਦੇ ਵਿਜ਼ਨ ਦੇ ਅਨੁਸਾਰ ਹੈ।
ਇਸ ਮੇਲੇ ਦਾ ਉਦੇਸ਼ ਸਰਕਾਰ ਵਲੋਂ ਸਵਦੇਸ਼ੀ ਉਦਯੋਗਾਂ ਨੂੰ ਉਤਸ਼ਾਹਿਤ ਕਰਨ ਲਈ ਸ਼ੁਰੂ ਕੀਤੀਆਂ ਗਈਆਂ “ਆਤਮਨਿਰਭਰ ਭਾਰਤ” ਅਤੇ “ਲੋਕਲ ਲਈ ਵੋਕਲ” ਮੁਹਿੰਮਾਂ ਦੇ ਵਿਸ਼ੇ ਨੂੰ ਹੁਲਾਰਾ ਦੇਣਾ ਹੈ। ਇਸ ਦਾ ਉਦੇਸ਼ ਸਿੱਖਿਆ ਵਿੱਚ ਹਰ ਉਮਰ ਵਿੱਚ ਸਿਖਲਾਈ ਨੂੰ ਅਨੰਦਮਈ ਬਣਾਉਣ ਵਿੱਚ ਖਿਡੌਣਿਆਂ ਦੀ ਸੰਭਾਵਨਾ ਦਾ ਲਾਭ ਉਠਾਉਣਾ ਹੈ।
'ਭਾਰਤੀ ਖਿਡੌਣਾ ਮੇਲਾ, 2021’ ਨੀਤੀ ਨਿਰਮਾਤਾ, ਖਿਡੌਣਿਆਂ ਦੇ ਨਿਰਮਾਤਾ ਅਤੇ ਵਿਤਰਕ, ਨਿਵੇਸ਼ਕ, ਉਦਯੋਗ ਮਾਹਰ, ਐੱਮਐੱਸਐੱਮਈ, ਕਾਰੀਗਰਾਂ, ਸਟਾਰਟ ਅੱਪ, ਬੱਚਿਆਂ, ਮਾਪਿਆਂ ਅਤੇ ਅਧਿਆਪਕਾਂ ਨੂੰ ਇੱਕ ਸਾਂਝੇ ਪਲੇਟਫਾਰਮ 'ਤੇ ਲਿਆਉਣ ਦਾ ਇਰਾਦਾ ਰੱਖਦਾ ਹੈ ਤਾਂ ਜੋ ਵਿਸ਼ਵਵਿਆਪੀ ਮੁਕਾਬਲੇਬਾਜ਼ੀ ਦੀ ਸਮਰੱਥਾ ਨਾਲ ਭਾਰਤੀ ਦੀ ਖਿਡੌਣਾ ਸਨਅਤ ਨੂੰ ਅੱਗੇ ਵਧਾਇਆ ਜਾ ਸਕੇ।
ਮੇਲੇ ਦੇ ਮੁੱਖ ਆਕਰਸ਼ਣ ਵਿੱਚ 1000 ਤੋਂ ਵੱਧ ਵਰਚੁਅਲ ਸਟਾਲਾਂ ਵਾਲੀ ਇੱਕ ਵਰਚੁਅਲ ਪ੍ਰਦਰਸ਼ਨੀ, ਰਾਜ ਸਰਕਾਰਾਂ ਦੁਆਰਾ ਵੈਬਿਨਾਰ, ਖਿਡੌਣੇ-ਅਧਾਰਤ ਸਿਖਲਾਈ, ਕਰਾਫਟ ਪ੍ਰਦਰਸ਼ਨ, ਮੁਕਾਬਲੇ, ਕੁਇਜ਼, ਵਰਚੁਅਲ ਟੂਰ ਅਤੇ ਉਤਪਾਦ ਲਾਂਚ ਆਦਿ ਸਮੇਤ ਵੱਖ-ਵੱਖ ਖੇਤਰਾਂ ਦੇ ਮਾਹਰਾਂ ਦੁਆਰਾ ਵਿਭਿੰਨ ਵਿਸ਼ਿਆਂ 'ਤੇ ਰੁਝੇਵੇਂ ਵਾਲੇ ਪੈਨਲ ਵਿਚਾਰ ਵਟਾਂਦਰੇ / ਵੈਬਿਨਾਰ ਸ਼ਾਮਲ ਹਨ। ਵਿਸ਼ੇਸ਼ ਤੌਰ 'ਤੇ ਸਿੱਖਿਆ ਦੇ ਖੇਤਰ ਲਈ, ਵੱਖ-ਵੱਖ ਮਾਹਰਾਂ ਨੂੰ ਸ਼ਾਮਲ ਕਰਨ ਵਾਲੇ ਗਿਆਨ ਸੈਸ਼ਨ ਐੱਨਈਪੀ 2020 ਵਿੱਚ ਜ਼ੋਰ ਦਿੱਤੇ ਖੇਤਰਾਂ ਜਿਵੇਂ ਖੇਡ ਅਧਾਰਤ ਅਤੇ ਗਤੀਵਿਧੀ ਅਧਾਰਤ ਸਿਖਲਾਈ, ਇਨਡੋਰ ਅਤੇ ਆਊਟਡੋਰ ਖੇਡ, ਬੁਝਾਰਤਾਂ ਅਤੇ ਖੇਡਾਂ ਦੀ ਵਰਤੋਂ, ਆਲੋਚਨਾਤਮਕ ਸੋਚ ਨੂੰ ਉਤਸ਼ਾਹਤ ਕਰਨ ਅਤੇ ਸਮੁੱਚੇ ਤੌਰ 'ਤੇ ਸਿੱਖਣ ਨੂੰ ਵਧੇਰੇ ਰੁਝੇਵੇਂ ਅਤੇ ਅਨੰਦਮਈ ਬਣਾਉਣ ਦੇ ਤਰੀਕਿਆਂ 'ਤੇ ਕੇਂਦ੍ਰਤ ਹੋਣਗੇ।
ਪ੍ਰਦਰਸ਼ਕਾਂ ਵਿੱਚ ਖੁਸ਼ਹਾਲ ਬਚਪਨ ਅਤੇ ਬੱਚਿਆਂ ਨੂੰ ਖੇਡਾਂ ਰਾਹੀਂ ਸਿਖਲਾਈ ਦੇਣ ਵਿੱਚ ਲੱਗੇ ਭਾਰਤੀ ਕਾਰੋਬਾਰਾਂ ਦੇ ਨਾਲ ਨਾਲ ਐਨਸੀਈਆਰਟੀ, ਐਸਸੀਈਆਰਟੀਜ਼, ਸੀਬੀਐਸਈ ਦੇ ਨਾਲ-ਨਾਲ ਉਨ੍ਹਾਂ ਦੇ ਸਕੂਲ ਅਤੇ ਅਧਿਆਪਕ, ਆਈਆਈਟੀ ਗਾਂਧੀਨਗਰ, ਐਨਆਈਡੀ ਅਤੇ ਚਿਲਡਰਨ ਯੂਨੀਵਰਸਿਟੀ ਅਹਿਮਦਾਬਾਦ ਸ਼ਾਮਲ ਹਨ। ਮੇਲੇ ਵਿੱਚ ਭਾਰਤ ਦੇ ਵੱਖ-ਵੱਖ ਹਿੱਸਿਆਂ ਤੋਂ ਲੱਖਾਂ ਲੋਕਾਂ ਦੇ ਸ਼ਾਮਿਲ ਹੋਣ ਦੀ ਉਮੀਦ ਹੈ ਅਤੇ ਉਨ੍ਹਾਂ ਨੂੰ ਵੱਖ-ਵੱਖ ਪ੍ਰਦਰਸ਼ਕਾਂ ਤੋਂ ਉਤਪਾਦ ਖਰੀਦਣ ਦਾ ਮੌਕਾ ਵੀ ਮਿਲੇਗਾ।
'ਭਾਰਤੀ ਖਿਡੌਣਾ ਮੇਲਾ, 2021’ ਲਈ ਅਧਿਕਾਰਤ ਵੈਬਸਾਈਟ ਅਤੇ ਔਨਲਾਈਨ ਰਜਿਸਟ੍ਰੇਸ਼ਨ ਅੱਜ ਅਰੰਭ ਕੀਤੀ ਗਈ ਹੈ। ਖਿਡੌਣਾ ਮੇਲਾ 27 ਫਰਵਰੀ ਤੋਂ 2 ਮਾਰਚ 2021 ਤੱਕ https://theindiatoyfair.in/ 'ਤੇ ਰਜਿਸਟਰੇਸ਼ਨ ਕਰਕੇ ਵਰਚੂਅਲ ਢੰਗ ਰਾਹੀਂ ਵੇਖਿਆ ਜਾ ਸਕਦਾ ਹੈ।
ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਅਤੇ ਜਰਮਨੀ ਦੇ ਰਕਸ਼ਾ ਮੰਤਰੀ ਨੇ ਦੁਵੱਲੇ ਰੱਖਿਆ ਸਹਿਯੋਗ, ਖਾਸ ਤੌਰ ‘ਤੇ ਉਦਯੋਗਿਕ ਸਾਂਝੇਦਾਰੀ ਵਧਾਉਣ ਬਾਰੇ ਗੱਲਬਾਤ ਕੀਤੀ
ਸ਼੍ਰੀ ਰਾਜਨਾਥ ਸਿੰਘ ਨੇ ਉੱਤਰ ਪ੍ਰਦੇਸ਼ ਅਤੇ ਤਮਿਲਨਾਡੂ ਰੱਖਿਆ ਗਲਿਆਰਿਆਂ ਵਿੱਚ ਜਰਮਨੀ ਨਿਵੇਸ਼ ਨੂੰ ਸੱਦਾ ਦਿੱਤਾ
ਭਾਰਤ ਦੇ ਕੁਸ਼ਲ ਕਾਰਜਬਲ ਅਤੇ ਪ੍ਰਤੀਯੋਗੀ ਲਾਗਤ ਦੇ ਨਾਲ ਜਰਮਨੀ ਦੀ ਉੱਚ ਟੈਕਨੋਲੋਜੀਆਂ ਅਤੇ ਨਿਵੇਸ਼ ਸਾਡੇ ਸਬੰਧਾਂ ਨੂੰ ਹੋਰ ਅਧਿਕ ਮਜ਼ਬੂਤ ਬਣਾ ਸਕਦੇ ਹਨ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ 06 ਜੂਨ, 2023 ਨੂੰ ਨਵੀਂ ਦਿੱਲੀ ਵਿੱਚ ਜਰਮਨੀ ਦੇ ਰਕਸ਼ਾ ਮੰਤਰੀ ਸ਼੍ਰੀ ਬੋਰਿਸ ਪਿਸਟੋਰੀਅਸ ਦੇ ਨਾਲ ਦੁਵੱਲੀ ਮੀਟਿੰਗ ਕੀਤੀ। ਦੋਨਾਂ ਮੰਤਰੀਆਂ ਨੇ ਮੌਜੂਦਾ ਦੁਵੱਲੇ ਰੱਖਿਆ ਸਹਿਯੋਗ ਗਤੀਵਿਧੀਆਂ ਦੀ ਸਮੀਖਿਆ ਕੀਤੀ ਅਤੇ ਖਾਸ ਤੌਰ ‘ਤੇ ਉਦਯੋਗਿਕ ਸਾਂਝੇਦਾਰੀ ਵਿੱਚ ਸਹਿਯੋਗ ਨੂੰ ਵਧਾਉਣ ਦੇ ਤਰੀਕਿਆਂ ਦਾ ਪਤਾ ਲਗਾਇਆ।
ਰਕਸ਼ਾ ਮੰਤਰੀ ਨੇ ਉੱਤਰ ਪ੍ਰਦੇਸ਼ ਅਤੇ ਤਮਿਲ ਨਾਡੂ ਵਿੱਚ ਦੋ ਰੱਖਿਆ ਉਦਯੋਗਿਕ ਗਲਿਆਰਿਆਂ ਵਿੱਚ ਜਰਮਨੀ ਨਿਵੇਸ਼ ਦੀਆਂ ਸੰਭਾਵਨਾਵਾਂ ਸਹਿਤ ਰੱਖਿਆ ਉਤਪਾਦਨ ਖੇਤਰ ਵਿੱਚ ਵਿਆਪਕ ਅਵਸਰਾਂ ‘ਤੇ ਚਾਨਣਾ ਪਾਇਆ। ਭਾਰਤੀ ਰੱਖਿਆ ਉਦਯੋਗ ਜਰਮਨ ਰੱਖਿਆ ਉਦਯੋਗ ਦੀ ਸਪਲਾਈ ਚੇਨ ਵਿੱਚ ਹਿੱਸਾ ਲੈ ਸਕਦਾ ਹੈ ਅਤੇ ਸਪਲਾਈ ਚੇਨ ਦੇ ਲਚੀਲੇਪਨ ਵਿੱਚ ਯੋਗਦਾਨ ਦੇਣ ਤੋਂ ਇਲਾਵਾ ਈਕੋ-ਸਿਸਟਮ ਵਿੱਚ ਵੀ ਮੁੱਲ ਸੰਵਰਧਨ ਕਰ ਸਕਦਾ ਹੈ।
ਸ਼੍ਰੀ ਰਾਜਨਾਥ ਸਿੰਘ ਨੇ ਇਸ ਗੱਲ ‘ਤੇ ਜ਼ੋਰ ਦਿੱਤਾ ਕਿ ਭਾਰਤ ਅਤੇ ਜਰਮਨੀ ਸਾਂਝੇ ਲਕਸ਼ਾਂ ਅਤੇ ਸ਼ਕਤੀ ਦੀ ਪੂਰਕਤਾ ਬਾਰੇ ਅਧਿਕ ਪਰਸਪਰ ਲਾਭਕਾਰੀ ਸਬੰਧ ਸਥਾਪਿਤ ਕਰ ਸਕਦੇ ਹਨ, ਜਿਨ੍ਹਾਂ ਵਿੱਚ ਭਾਰਤ ਤੋਂ ਕੁਸ਼ਲ ਕਾਰਜਬਲ ਤੇ ਪ੍ਰਤੀਯੋਗੀ ਲਾਗਤ ਤੇ ਜਰਮਨੀ ਤੋਂ ਉੱਚ ਟੈਕਨੋਲੋਜੀਆਂ ਅਤੇ ਨਿਵੇਸ਼ ਸ਼ਾਮਲ ਹਨ।
ਭਾਰਤ ਅਤੇ ਜਰਮਨੀ ਦੀ 2000 ਤੋਂ ਰਣਨੀਤਕ ਭਾਈਵਾਲੀ ਹੈ, ਜਿਸ ਨੂੰ ਸਰਕਾਰਾਂ ਦੇ ਮੁਖੀਆਂ ਦੇ ਪੱਧਰ 'ਤੇ 2011 ਤੋਂ ਅੰਤਰ-ਸਰਕਾਰੀ ਸਲਾਹ-ਮਸ਼ਵਰੇ ਰਾਹੀਂ ਮਜ਼ਬੂਤ ਕੀਤਾ ਜਾ ਰਿਹਾ ਹੈ।
ਰਕਸ਼ਾ ਸਕੱਤਰ, ਸ਼੍ਰੀ ਗਿਰਿਧਰ ਅਰਾਮਾਨੇ ਅਤੇ ਚੀਫ਼ ਆਵ੍ ਡਿਫੈਂਸ ਸਟਾਫ਼  ਜਨਰਲ ਅਨਿਲ ਚੌਹਾਨ ਸਹਿਤ ਰਕਸ਼ਾ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀਆਂ ਨੇ ਪ੍ਰਤੀਨਿਧੀਮੰਡਲ ਪੱਧਰ ਦੀ ਮੀਟਿੰਗ ਵਿੱਚ ਹਿੱਸਾ ਲਿਆ। ਇਸ ਮੀਟਿੰਗ ਵਿੱਚ ਜਰਮਨੀ ਦੇ ਵੱਲੋਂ ਰਕਸ਼ਾ ਮੰਤਰਾਲੇ ਦੇ ਵਿਦੇਸ਼ ਸਕੱਤਰ, ਸ਼੍ਰੀ ਬੇਨੇਡਿਕਟ ਜ਼ਿਮਰ ਤੋਂ ਇਲਾਵਾ ਸੀਨੀਅਰ ਅਧਿਕਾਰੀ ਅਤੇ ਭਾਰਤ ਵਿੱਚ ਜਰਮਨੀ ਦੇ ਰਾਜਦੂਤ ਵੀ ਮੌਜੂਦ ਰਹੇ। ਵਰ੍ਹੇ 2015 ਤੋਂ ਬਾਅਦ ਕਿਸੇ ਜਰਮਨ ਰਕਸ਼ਾ ਮੰਤਰੀ ਦੀ ਇਹ ਪਹਿਲੀ ਭਾਰਤ ਯਾਤਰਾ ਹੈ।
ਦੁਵੱਲੀ ਮੀਟਿੰਗ ਤੋਂ ਪਹਿਲਾਂ ਮਾਣਯੋਗ ਮਹਿਮਾਨ ਨੂੰ ਤਿੰਨਾਂ ਸੈਨਾਵਾਂ ਦੁਆਰਾ ਗਾਰਡ ਆਵ੍ ਔਨਰ ਦਿੱਤਾ ਗਿਆ।
ਬਾਅਦ ਵਿੱਚ ਸ਼੍ਰੀ ਬੋਰਿਸ ਪਿਸਟੋਰੀਅਸ, ਇਨੋਵੇਸ਼ਨ ਫੋਰ ਡਿਫੈੱਸ ਐਕਸੀਲੈੱਸ  ਦੁਆਰਾ ਆਈਆਈਟੀ ਦਿੱਲੀ ਵਿੱਚ ਆਯੋਜਿਤ ਇੱਕ ਪ੍ਰੋਗਰਾਮ ਵਿੱਚ ਕੁਝ ਭਾਰਤੀ ਰੱਖਿਆ ਸਟਾਟਰ-ਅਪਸ ਦੇ ਨਾਲ ਗੱਲਬਾਤ ਕਰਨਗੇ।
ਜਰਮਨੀ ਦੇ ਰਕਸ਼ਾ ਮੰਤਰੀ 05 ਜੂਨ ਨੂੰ ਆਪਣੀ ਚਾਰ ਦਿਨਾਂ ਯਾਤਰਾ ‘ਤੇ ਭਾਰਤ ਆਏ ਹਨ। ਉਹ 07 ਜੂਨ ਨੂੰ ਮੁੰਬਈ ਜਾਣਗੇ, ਜਿੱਥੇ ਉਨ੍ਹਾਂ ਦੇ ਹੈੱਡਕੁਆਰਟਰ, ਪੱਛਮੀ ਨੌਸੈਨਾ ਕਮਾਨ ਅਤੇ ਮਝਗਾਓਂ ਡੌਕ ਸ਼ਿਪਬਿਲਡਰਜ਼ ਲਿਮਿਟੇਡ ਦਾ ਦੌਰਾ ਕਰਨ ਦਾ ਪ੍ਰੋਗਰਾਮ ਹੈ।
ਰੱਖਿਆ ਮੰਤਰਾਲਾ
ਐਸਸੀਓ ਅਭਿਆਸ "ਸ਼ਾਂਤੀਪੂਰਨ ਮਿਸ਼ਨ - 2021" ਦਾ 6ਵਾਂ ਸੰਸਕਰਣ ਰੂਸ ਦੇ ਓਰੇਨਬਰਗ ਵਿਖੇ ਸ਼ੁਰੂ ਹੋਇਆ
ਐਸਸੀਓ ਅਭਿਆਸ ਸ਼ਾਂਤੀਪੂਰਨ ਮਿਸ਼ਨ ਦਾ 6 ਵਾਂ ਸੰਸਕਰਣ: 2021 ਰੂਸ ਦੀ ਮੇਜ਼ਬਾਨੀ ਵਿੱਚ ਅੱਜ ਦੱਖਣ ਪੱਛਮ ਰੂਸ ਦੇ ਓਰੇਨਬਰਗ ਖੇਤਰ ਵਿੱਚ ਸ਼ੁਰੂ ਹੋਇਆ। ਇਸ ਅਭਿਆਸ ਦਾ ਉਦੇਸ਼ ਐਸਸੀਓ ਦੇ ਮੈਂਬਰ ਦੇਸ਼ਾਂ ਵਿੱਚ ਨੇੜਲੇ ਸਬੰਧਾਂ ਨੂੰ ਉਤਸ਼ਾਹਤ ਕਰਨਾ ਅਤੇ ਬਹੁ-ਰਾਸ਼ਟਰੀ ਸੈਨਿਕ ਦਸਤਿਆਂ ਨੂੰ ਕਮਾਂਡ ਕਰਨ ਲਈ ਸੈਨਿਕ ਆਗੂਆਂ ਦੀਆਂ ਯੋਗਤਾਵਾਂ ਨੂੰ ਵਧਾਉਣਾ ਹੈ। ਅਭਿਆਸ ਵਿੱਚ ਭਾਰਤੀ ਸੈਨਾ ਦਾ ਇੱਕ ਦਸਤਾ ਜਿਸ ਵਿੱਚ ਭਾਰਤੀ ਥਲ ਸੈਨਾ, ਭਾਰਤੀ ਹਵਾਈ ਸੇਨਾ ਦੇ 200 ਕਰਮਚਾਰੀ ਸ਼ਾਮਲ ਹਨ, ਹਿੱਸਾ ਲੈ ਰਹੇ ਹਨ ।
ਉਦਘਾਟਨੀ ਸਮਾਰੋਹ ਦੀ ਸ਼ੁਰੂਆਤ ਸਾਰੇ ਭਾਗੀਦਾਰ ਦਸਤਿਆਂ ਵੱਲੋਂ ਪ੍ਰਭਾਵਸ਼ਾਲੀ ਪਰੇਡ ਨਾਲ ਕੀਤੀ ਗਈ। ਦਸਤਿਆਂ ਨੂੰ ਰੂਸੀ ਹਥਿਆਰਬੰਦ ਬਲਾਂ ਦੇ ਕਮਾਂਡਰ ਸੈਂਟਰਲ ਮਿਲਟਰੀ ਡਿਸਟ੍ਰਿਕਟ, ਕਰਨਲ ਜਨਰਲ ਅਲੈਗਜ਼ੈਂਡਰ ਪਾਵਲੋਵਿਚ ਲੈਪਿਨ ਨੇ ਸੰਬੋਧਨ ਕੀਤਾ। ਅਭਿਆਸ ਸ਼ਾਂਤੀਪੂਰਨ ਮਿਸ਼ਨ: 2021 ਇੱਕ ਸ਼ਹਿਰੀ ਵਾਤਾਵਰਣ ਵਿੱਚ ਸੰਚਾਲਤ ਅਤੇ ਰਣਨੀਤਕ ਪੱਧਰ 'ਤੇ ਅੱਤਵਾਦ ਵਿਰੋਧੀ ਸਾਂਝੀ ਕਾਰਵਾਈਆਂ' ਤੇ ਅਧਾਰਤ ਹੈ ਜਿਸ ਵਿੱਚ ਸਾਰੇ ਐਸਸੀਓ ਮੈਂਬਰ ਦੇਸ਼ਾਂ ਦੀਆਂ ਸੇਨਾਵਾਂ ਅਤੇ ਹਵਾਈ ਸੈਨਾਵਾਂ ਹਿੱਸਾ ਲੈ ਰਹੀਆਂ ਹਨ। ਅਗਲੇ ਕੁਝ ਦਿਨਾਂ ਵਿੱਚ, ਸੇਨਾਵਾਂ ਰਣਨੀਤਕ ਅਭਿਆਸਾਂ ਨੂੰ ਸਿਖਲਾਈ ਦੇਣ, ਸਾਂਝਾ ਕਰਨ ਅਤੇ ਟੈਕਟਿਕਲ ਡਰਿੱਲਾਂ ਦੀ ਰਿਹਰਸਲ ਕਰਨਗੀਆਂ, ਜੋ ਅੰਤਮ ਪ੍ਰਮਾਣਿਕਤਾ ਅਭਿਆਸ ਵਿੱਚ ਸਮਾਪਤ ਹੋਣਗੀਆਂ, ਜਿੱਥੇ ਸਾਰੀਆਂ ਸੈਨਾਵਾਂ ਅਤੇ ਹਵਾਈ ਸੈਨਾਵਾਂ ਦੇ ਸੈਨਿਕ ਸਾਂਝੇ ਤੌਰ ਤੇ ਕਂਟ੍ਰੋਲਡ ਅਤੇ ਸਿਮੂਲੇਟਡ ਵਾਤਾਵਰਣ ਵਿੱਚ ਆਪਰੇਸ਼ਨ ਕਰਨਗੇ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਸਰਕਾਰ ਦੀ ‘ਈ ਸੰਜੀਵਨੀ’ ਮੁਫਤ ਟੈਲੀ ਮੈਡੀਸਨ ਸੇਵਾ ਰਾਹੀਂ 60 ਲੱਖ ਮਸ਼ਵਰੇ ਦਿੱਤੇ ਗਏ
ਰੋਜ਼ਾਨਾ 40,000 ਤੋਂ ਵੱਧ ਮਰੀਜ਼ ਸਿਹਤ ਸੇਵਾਵਾਂ ਲਈ ਈ-ਸੰਜੀਵਨੀ ਦੀ ਵਰਤੋਂ ਕਰਦੇ ਹਨ
ਕੋਵਿਡ ਮਹਾਮਾਰੀ ਦੇ ਦੌਰਾਨ ਸਿਹਤ ਸੰਭਾਲ ਤੱਕ ਪਹੁੰਚ ਦੀ ਸਹੂਲਤ ਦਾ ਮਾਧਿਅਮ
ਕੇਂਦਰੀ ਸਿਹਤ ਮੰਤਰਾਲੇ ਦੀ ਕੌਮੀ ਟੈਲੀਮੈਡੀਸਨ ਸੇਵਾ ਈ-ਸੰਜੀਵਨੀ ਨੇ 375 ਤੋਂ ਵੱਧ ਔਨਲਾਈਨ ਓਪੀਡੀਜ਼ ਰਾਹੀਂ 60 ਲੱਖ ਸਲਾਹ ਮਸ਼ਵਰੇ ਪ੍ਰਦਾਨ ਕਰਦਿਆਂ ਇੱਕ ਹੋਰ ਮੀਲ ਪੱਥਰ ਪਾਰ ਕੀਤਾ ਹੈ, ਜਿੱਥੇ 40,000 ਤੋਂ ਵੱਧ ਮਰੀਜ਼ ਸਿਹਤ ਸੇਵਾਵਾਂ ਲਈ ਇਸ ਨਵੀਨ ਡਿਜੀਟਲ ਮਾਧਿਅਮ ਦੀ ਵਰਤੋਂ ਕਰਦਿਆਂ ਰੋਜ਼ਾਨਾ 1600 ਡਾਕਟਰਾਂ ਅਤੇ ਮਾਹਰਾਂ ਕੋਲੋਂ ਸਲਾਹ-ਮਸ਼ਵਰਾ ਲੈਂਦੇ ਹਨ।
ਵਰਤਮਾਨ ਵਿੱਚ, ਕੌਮੀ ਟੈਲੀਮੈਡੀਸਨ ਸੇਵਾ 31 ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਚੱਲ ਰਹੀ ਹੈ।
ਕੇਂਦਰੀ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਨੇ ਸਰਕਾਰ ਦੇ ਅਧੀਨ 1,55,000 ਸਿਹਤ ਅਤੇ ਤੰਦਰੁਸਤੀ ਕੇਂਦਰਾਂ ਵਿੱਚ ਲਾਗੂ ਕਰਨ ਲਈ ਇੱਕ ਹੱਬ ਅਤੇ ਸਪੋਕਸ ਮਾਡਲ ਵਿੱਚ ਭਾਰਤ ਦੀ ਆਯੂਸ਼ਮਾਨ ਭਾਰਤ ਯੋਜਨਾ ਤਹਿਤ ਨਵੰਬਰ, 2019 ਵਿੱਚ ਈ-ਸੰਜੀਵਨੀ ਇੱਕ ਡਾਕਟਰ ਤੋਂ ਡਾਕਟਰ ਟੈਲੀਮੈਡੀਸਨ ਪਲੇਟਫਾਰਮ ਦਾ ਸੰਕਲਪ ਲਿਆ ਸੀ। ਮਾਰਚ 2020 ਵਿੱਚ ਕੋਵਿਡ -19 ਮਹਾਮਾਰੀ ਦੇ ਕਾਰਨ, ਜਦੋਂ ਦੇਸ਼ ਭਰ ਦੀਆਂ ਓਪੀਡੀਜ਼ ਬੰਦ ਹੋ ਗਈਆਂ ਸਨ, ਕੇਂਦਰੀ ਸਿਹਤ ਮੰਤਰਾਲੇ ਨੇ ਇੱਕ ਤੇਜ਼ ਵਿਕਾਸ ਨੂੰ ਯਕੀਨੀ ਬਣਾਇਆ ਅਤੇ ਇਸ ਪਹਿਲਕਦਮੀ ਦੀ ਸ਼ੁਰੂਆਤ ਸੈਂਟਰ ਫਾਰ ਡਿਵੈਲਪਮੈਂਟ ਆਫ਼ ਐਡਵਾਂਸਡ ਕੰਪਿਊਟਿੰਗ  ਦੇ ਸਹਿਯੋਗ ਨਾਲ ਕੀਤੀ।
ਈ-ਸੰਜੀਵਨੀ ਏਬੀ-ਐਚਡਬਲਯੂਸੀ - ਡਾਕਟਰ ਤੋਂ ਡਾਕਟਰ ਟੈਲੀਮੈਡੀਸਨ ਪਲੇਟਫਾਰਮ ਲਗਭਗ 20,000 ਸਿਹਤ ਅਤੇ ਤੰਦਰੁਸਤੀ ਕੇਂਦਰਾਂ 'ਤੇ 30 ਰਾਜਾਂ ਵਿੱਚ ਲਗਭਗ 20,000 ਸਿਹਤ ਅਤੇ ਤੰਦਰੁਸਤੀ ਕੇਂਦਰਾਂ ਵਿੱਚ ਲਾਗੂ ਕੀਤਾ ਗਿਆ ਹੈ। ਰੱਖਿਆ ਮੰਤਰਾਲੇ ਨੇ ਵੀ ਈ-ਸੰਜੀਵਨੀ ਓਪੀਡੀ 'ਤੇ ਇੱਕ ਰਾਸ਼ਟਰੀ ਓਪੀਡੀ ਦੀ ਮੇਜ਼ਬਾਨੀ ਕੀਤੀ ਹੈ, ਜਿਥੇ ਰੱਖਿਆ ਮੰਤਰਾਲੇ ਦੁਆਰਾ 100 ਤੋਂ ਵੱਧ ਸੇਵਾ ਮੁਕਤ ਡਾਕਟਰ ਅਤੇ ਮਾਹਰ ਦੇਸ਼ ਭਰ ਦੇ ਮਰੀਜ਼ਾਂ ਦੀ ਸੇਵਾ ਕਰਦੇ ਹਨ।
ਬਹੁਤ ਸਾਰੇ ਰਾਜਾਂ ਦੇ ਲੋਕ ਈ-ਸੰਜੀਵਨੀ ਦੇ ਲਾਭਾਂ ਨੂੰ ਮਾਨਤਾ ਦੇਣ ਲਈ ਕਾਹਲੇ ਹਨ ਅਤੇ ਇਸ ਨਾਲ ਸਿਹਤ ਸੇਵਾਵਾਂ ਦੀ ਮੰਗ ਕਰਨ ਦੇ ਇਸ ਡਿਜੀਟਲ ਮਾਧਿਅਮ ਨੂੰ ਅਪਣਾਉਣ ਦੇ ਵਿਆਪਕ ਤੇਜ਼ੀ ਨਾਲ ਅਪਣਾਉਣ ਦਾ ਉਤਸ਼ਾਹਜਨਕ ਰੁਝਾਨ ਆਇਆ ਹੈ। ਇਸ ਨਾਲ ਵਿਸ਼ੇਸ਼ ਸਿਹਤ ਸੇਵਾਵਾਂ, ਖਾਸ ਕਰਕੇ ਪੇਂਡੂ ਖੇਤਰਾਂ ਵਿੱਚ ਪਹੁੰਚ ਵਿੱਚ ਵੱਡੇ ਪੱਧਰ 'ਤੇ ਸੁਧਾਰ ਹੋਇਆ ਹੈ। ਇਸ ਤੋਂ ਇਲਾਵਾ, ਇਹ ਸੇਵਾ ਸ਼ਹਿਰੀ ਖੇਤਰਾਂ ਵਿੱਚ ਵੀ ਮਰੀਜ਼ਾਂ ਲਈ ਕੰਮ ਆਉਂਦੀ ਹੈ, ਖ਼ਾਸਕਰ ਮੌਜੂਦਾ ਮਹਾਮਾਰੀ ਦੀ ਦੂਜੀ ਲਹਿਰ ਦੌਰਾਨ, ਜੋ ਦੇਸ਼ ਵਿੱਚ ਸਿਹਤ ਸੇਵਾਵਾਂ ਪ੍ਰਦਾਨ ਕਰਨ ਵਾਲੇ ਸਿਸਟਮ 'ਤੇ ਭਾਰੀ ਬੋਝ ਪਾਉਂਦੀ ਹੈ।
ਥੋੜੇ ਸਮੇਂ ਵਿੱਚ ਹੀ, ਭਾਰਤ ਸਰਕਾਰ ਦੀ ਕੌਮੀ ਟੈਲੀਮੈਡੀਸਨ ਸੇਵਾ ਨੇ ਸ਼ਹਿਰੀ ਅਤੇ ਪੇਂਡੂ ਭਾਰਤ ਵਿੱਚ ਮੌਜੂਦ ਡਿਜੀਟਲ ਸਿਹਤ ਵੰਡ ਨੂੰ ਜੋੜ ਕੇ ਭਾਰਤੀ ਸਿਹਤ ਸੰਭਾਲ ਸਪੁਰਦਗੀ ਪ੍ਰਣਾਲੀ ਦੀ ਸਹਾਇਤਾ ਕਰਨੀ ਸ਼ੁਰੂ ਕੀਤੀ ਹੈ। ਇਹ ਸੈਕੰਡਰੀ ਅਤੇ ਤੀਜੇ ਪੱਧਰ ਦੇ ਹਸਪਤਾਲਾਂ 'ਤੇ ਬੋਝ ਨੂੰ ਘਟਾਉਂਦੇ ਹੋਏ ਜ਼ਮੀਨੀ ਪੱਧਰ 'ਤੇ ਡਾਕਟਰਾਂ ਅਤੇ ਮਾਹਰਾਂ ਦੀ ਘਾਟ ਨੂੰ ਵੀ ਦੂਰ ਕਰ ਰਹੀ ਹੈ। ਕੌਮੀ ਡਿਜੀਟਲ ਸਿਹਤ ਮਿਸ਼ਨ ਦੇ ਸਿਲਸਿਲੇ ਵਿੱਚ, ਈ-ਸੰਜੀਵਨੀ ਦੇਸ਼ ਵਿੱਚ ਡਿਜੀਟਲ ਸਿਹਤ ਈਕੋਸਿਸਟਮ ਨੂੰ ਵੀ ਹੁਲਾਰਾ ਦੇ ਰਹੀ ਹੈ।
ਈ-ਸੰਜੀਵਨੀ ਨੂੰ ਅਪਣਾਉਣ  ਦੇ ਮਾਮਲੇ ਵਿੱਚ 10 ਰਾਜਾਂ ਵਿੱਚ ਮੋਹਰੀ ਸੂਬੇ ਹੇਠ ਲਿਖੇ ਹਨ: ਆਂਧਰ ਪ੍ਰਦੇਸ਼ , ਤਾਮਿਲਨਾਡੂ , ਕਰਨਾਟਕ , ਉੱਤਰ ਪ੍ਰਦੇਸ਼ , ਗੁਜਰਾਤ , ਮੱਧ ਪ੍ਰਦੇਸ਼ , ਬਿਹਾਰ , ਮਹਾਰਾਸ਼ਟਰ , ਕੇਰਲ  ਅਤੇ ਉਤਰਾਖੰਡ ।
ਈ-ਸੰਜੀਵਨੀ https://esanjeevaniopd.in/ ਵੈੱਬਸਾਈਟ ਤੋਂ ਇਲਾਵਾ ਐਂਡਰਾਇਡ 'ਤੇ ਵੀ ਉਪਲਬਧ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ‘ਇਗਜ਼ਾਮ ਵਾਰੀਅਰਸ’ ਕਿਤਾਬ ਤੋਂ ਪਰੀਖਿਆ ਦੀ ਤਿਆਰੀ ਦੇ ਦੌਰਾਨ ਮਾਤਾ-ਪਿਤਾ ਦੀ ਰਚਨਾਤਮਕ ਭੂਮਿਕਾ ’ਤੇ ਦਿਲਚਸਪ ਸੰਕਲਨ ਸਾਂਝਾ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ‘ਇਗਜ਼ਾਮ ਵਾਰੀਅਰਸ’ ਕਿਤਾਬ ਤੋਂ ਪਰੀਖਿਆ ਦੀ ਤਿਆਰੀ ਦੇ ਦੌਰਾਨ ਮਾਤਾ-ਪਿਤਾ ਦੀ ਭੂਮਿਕਾ ‘ਤੇ ਇੱਕ ਸੰਕਲਨ ਸਾਂਝਾ ਕੀਤਾ ਹੈ।
narendramodi_in ਦੇ ਇੱਕ ਟਵੀਟ ਨੂੰ ਸਾਂਝਾ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਪਰੀਖਿਆ ਦੀ ਤਿਆਰੀ ਦੇ ਦੌਰਾਨ ਮਾਤਾ-ਪਿਤਾ ਦੀ ਰਚਨਾਤਮਕ ਭੂਮਿਕਾ ’ਤੇ ਇੱਕ ਦਿਲਚਸਪ ਸੰਕਲਨ। #ExamWarriors”
ਰਸਾਇਣ ਤੇ ਖਾਦ ਮੰਤਰਾਲਾ
ਵੀਰੇਂਦਰ ਨਾਥ ਦੱਤਨੇ ਨੈਸ਼ਨਲ ਫਰਟੀਲਾਈਜ਼ਰਸਲਿਮਿਟਿਡ ਦੇ ਚੇਅਰਮੈਨ ਤੇ ਮੈਨੇਜਿੰਗ ਡਾਇਰੈਕਟਰ  ਦਾ ਅਹੁਦਾ ਸੰਭਾਲਿਆ
ਸ਼੍ਰੀ ਵੀਰੇਂਦਰ ਨਾਥ ਦੱਤ, ਡਾਇਰੈਕਟਰ , ਨੈਸ਼ਨਲ ਫਰਟੀਲਾਈਜ਼ਰਸਲਿਮਿਟਿਡ -ਐੱਨਐੱਫਐੱਲ ਨੇ ਅੱਜ ਕੰਪਨੀ ਦੇ ਚੇਅਰਮੈਨ ਅਤੇ ਮੈਨੇਜਿੰਗ ਡਾਇਰੈਕਟਰ ਦਾ ਐਡੀਸ਼ਨਲ ਚਾਰਜ ਸੰਭਾਲ਼ ਲਿਆ ਹੈ। ਸ਼੍ਰੀ ਦੱਤ ਅਕਤੂਬਰ 2018 ਤੋਂ ਡਾਇਰੈਕਟਰ  ਦੇ ਰੂਪ ‘ਚਕੰਪਨੀ ਨਾਲ ਜੁੜੇ ਹੋਏ ਹਨ ।
ਨੈਸ਼ਨਲ ਫਰਟੀਲਾਈਜ਼ਰਸਲਿਮਿਟਿਡ ਤੋਂ ਇਲਾਵਾ ਸ਼੍ਰੀ ਦੱਤਪਾਸ,ਗੇਲ  ਅਤੇ ਓਐੱਨਜੀਸੀ ਜਿਹੇ ਪ੍ਰਮੁੱਖ ਸੈਂਟਰਲ ਪਬਲਿਕ ਸੈਕਟਰਅਦਾਰਿਆਂ ਵਿੱਚ ਕਾਰਜ ਕਰਨ ਦਾ35 ਸਾਲਾਂ ਤੋਂ ਵੱਧਦਾ ਇੱਕ ਵਿਸ਼ਾਲ ਪੇਸ਼ੇਵਰ ਅਨੁਭਵ ਹੈ।
ਐੱਨਐੱਫਐੱਲ ਨਾਲ ਜੁੜਨ ਤੋਂ ਪਹਿਲਾਂ, ਉਹ ਗੇਲ  ਲਿਮਿਟਿਡ ਵਿੱਚ ਕਾਰਜਕਾਰੀ ਡਾਇਰੈਕਟਰ ਸਨ, ਜਿੱਥੇ ਉਨ੍ਹਾਂ ਨੇ ਕਾਰਪੋਰੇਟ ਰਣਨੀਤੀ, ਯੋਜਨਾਬੰਦੀ ਅਤੇ ਐਡਵੋਕੇਸੀ ਤੋਂ ਇਲਾਵਾ ਕੰਪਨੀ ਦੇ ਸਾਰੇ ਮਾਰਕਿਟਿੰਗ ਕਾਰਜ ਚਲਾਏ। ਉਹ ਮਹਾਨਗਰ ਗੈਸ ਲਿਮਿਟਿਡ, ਮੁੰਬਈ ਦੇ ਬੋਰਡ ਵਿੱਚ ਡਾਇਰੈਕਟਰ ਵੀ ਰਹਿਚੁੱਕੇ ਸਨ।
ਸ਼੍ਰੀ ਦੱਤ ਦੇ 1995 ਵਿੱਚ ਗੇਲ ਵਿੱਚ ਸ਼ਾਮਲ ਹੋਣ ਤੋਂ ਪਹਿਲਾਂ ਉਨ੍ਹਾਂ ਨੂੰ ਓਐੱਨਜੀਸੀ ਨਾਲ 10 ਸਾਲ ਕੰਮ ਕਰਨ ਦਾ ਵੀ ਅਨੁਭਵ ਹੈ।
ਸ਼੍ਰੀ ਦੱਤ ਨੇ ਡਾਇਰੈਕਟਰ , ਐੱਨਐੱਫਐੱਲ ਦੇ ਤੌਰ ‘ਤੇ ਸਾਲ 2017-18ਵਿੱਚ43 ਲੱਖ ਮੀਟ੍ਰਿਕ ਟਨ ਤੋਂ ਲੈ ਕੇ ਸਾਲ 2019-20ਵਿੱਚ57 ਲੱਖ ਮੀਟ੍ਰਿਕ ਟਨ ਦੀ ਕੰਪਨੀ ਦੀ ਖਾਦ ਵਿਕਰੀ ਵਿੱਚ ਲਗਾਤਾਰ ਨਿਰੰਤਰ ਵਾਧੇ ਦਾ ਸਿਹਰਾ ਦਿੱਤਾ ਗਿਆ ਹੈ, ਜੋ ਪਿਛਲੇ ਦੋ ਸਾਲਾਂ ਵਿੱਚ32% ਦਾ ਵਾਧਾ ਹੈ । ਇਸ ਮਿਆਦ ਦੌਰਾਨ, ਐੱਨਐੱਫਐੱਲ ਨੇਫਰਟੀਲਾਈਜ਼ਰ ਇੰਡਸਟ੍ਰੀ ਵਿੱਚਪੈਨ ਇੰਡੀਆ ਛਾਪ ਛੱਡੀ।
ਬਿਜਲੀ ਮੰਤਰਾਲਾ
ਬਿਜਲੀ ਅਤੇ ਨਵੀਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰੀ ਨੇ ਚੌਥੇ ਭਾਰਤ-ਆਸਟ੍ਰੇਲੀਆ ਊਰਜਾ ਸੰਵਾਦ ਦੀ ਪ੍ਰਧਾਨਗੀ ਕੀਤੀ
ਦੋਨੋ ਪੱਖਾਂ ਨੇ ਅਖੁੱਟ ਊਰਜਾ, ਊਰਜਾ ਕੁਸ਼ਲਤਾ, ਭੰਡਾਰਣ, ਈਵੀ, ਮਹੱਤਵਪੂਰਨ ਖਣਿਜ ਅਤੇ ਮਾਈਨਿੰਗ ਨੂੰ ਕੇਂਦਰ ਵਿੱਚ ਰੱਖਕੇ ਆਪਣੇ-ਆਪਣੇ ਦੇਸ਼ਾਂ ਵਿੱਚ ਊਰਜਾ ਦੇ ਖੇਤਰ ਵਿੱਚ ਬਦਲਾਅ ਨਾਲ ਸੰਬੰਧਿਤ ਵੱਖ-ਵੱਖ ਗਤੀਵਿਧੀਆਂ ‘ਤੇ ਚਰਚਾ ਕੀਤੀ
ਭਾਰਤ ਅਤੇ ਆਸਟ੍ਰੇਲੀਆ ਨੇ ਨਵੀਨ ਅਤੇ ਅਖੁੱਟ ਊਰਜਾ ਨਾਲ ਸੰਬੰਧਿਤ ਟੈਕਨੋਲੋਜੀ ਨਾਲ ਜੁੜੇ ਇਰਾਦਾ ਪੱਤਰ ‘ਤੇ ਹਸਤਾਖਰ ਕੀਤੇ
ਚੌਥੇ ਭਾਰਤ ਆਸਟ੍ਰੇਲੀਆ ਊਰਜਾ ਸੰਵਾਦ 15 ਫਰਵਰੀ, 2022 ਨੂੰ ਆਯੋਜਿਤ ਕੀਤਾ ਗਿਆ। ਭਾਰਤ ਪੱਖ ਦੇ ਵੱਲੋਂ ਕੇਂਦਰੀ ਬਿਜਲੀ ਅਤੇ ਨਵੀਨ ਅਤੇ ਅਖੁੱਟ ਊਰਜਾ ਮੰਤਰੀ ਸ਼੍ਰੀ ਆਰ.ਕੇ.ਸਿੰਘ ਅਤੇ ਆਸਟ੍ਰੇਲੀਆ ਦੇ ਪੱਖ ਵੱਲੋਂ ਊਰਜਾ ਅਤੇ ਨਿਕਾਸੀ ਮੰਤਰੀ ਸ਼੍ਰੀ ਐਗਸ ਟੇਲਰ ਨੇ ਇਸ ਸੰਵਾਦ ਦੀ ਸਹਿ-ਪ੍ਰਧਾਨਗੀ ਕੀਤੀ।
ਇਸ ਸੰਵਾਦ ਵਿੱਚ ਚਰਚਾ ਦਾ ਮੁੱਖ ਵਿਸ਼ਾ ਊਰਜਾ ਦੇ ਖੇਤਰ ਵਿੱਚ ਬਦਲਾਅ ਸੀ ਅਤੇ ਦੋਨਾਂ ਦੇਸ਼ਾਂ ਦੇ ਊਰਜਾ ਮੰਤਰੀਆਂ ਨੇ ਨਵਿਆਉਣਯੋਗ ਊਰਜਾ, ਊਰਜਾ ਕੁਸ਼ਲਤਾ, ਭੰਡਾਰਣ, ਈਵੀ, ਮਹੱਤਵਪੂਰਨ ਖਣਿਜ, ਮਾਈਨਿੰਗ ਆਦਿ ਨੂੰ ਕੇਂਦਰ ਵਿੱਚ ਰੱਖਕੇ ਆਪਣੇ-ਆਪਣੇ ਦੇਸ਼ਾਂ ਵਿੱਚ ਚਲ ਰਹੀ ਊਰਜਾ ਦੇ ਖੇਤਰ ਵਿੱਚ ਬਦਲਾਅ ਨਾਲ ਸੰਬੰਧਿਤ ਵੱਖ-ਵੱਖ ਗਤੀਵਿਧੀਆਂ ਬਾਰੇ ਵਿਸਤਾਰ ਨਾਲ ਚਰਚਾ ਕੀਤੀ। ਭਾਰਤ ਦੁਆਰਾ ਊਰਜਾ ਦੇ ਖੇਤਰ ਵਿੱਚ ਬਦਲਾਵ ਨਾਲ ਜੁੜੇ ਵਿਕਾਸਸ਼ੀਲ ਦੇਸ਼ਾਂ ਦੇ ਟੀਚਿਆਂ ਨੂੰ ਪੂਰਾ ਕਰਨ ਲਈ ਜਲਵਾਯੂ ਵਿੱਤ ਪੋਸ਼ਣ ‘ਤੇ ਵੀ ਚਾਨਣਾ ਪਾਇਆ ਗਿਆ।
ਇਸ ਸੰਵਾਦ ਦੇ ਦੌਰਾਨ ਭਾਰਤ ਅਤੇ ਆਸਟ੍ਰੇਲੀਆ ਦਰਮਿਆਨ ਨਵੀਨ ਅਤੇ ਨਵਿਆਉਣਯੋਗ ਊਰਜਾ ਨਾਲ ਸੰਬੰਧਿਤ ਟੈਕਨੋਲੋਜੀ ਨਾਲ ਜੁੜੇ ਇੱਕ ਇਰਾਦਾ –ਪੱਤਰ ‘ਤੇ ਹਸਤਾਖਰ ਕੀਤੇ ਗਏ। ਇਹ ਇਰਾਦਾ –ਪੱਤਰ ਗਲੋਬਲ ਨਿਕਾਸੀ ਵਿੱਚ ਕਮੀ ਲਿਆਉਣ ਦੀ ਪ੍ਰਕਿਰਿਆ ਨੂੰ ਤੇਜ਼ ਕਰਨ ਲਈ ਨਵੀਨ ਅਤੇ ਨਵਿਆਉਣਯੋਗ ਊਰਜਾ ਨਾਲ ਸੰਬੰਧਿਤ ਟੈਕਨੋਲੋਜੀ ਦੀ ਲਾਗਤ ਨੂੰ ਘਟਾਉਣ ਅਤੇ ਇਨ੍ਹਾਂ ਟੈਕਨੋਲੋਜੀਆਂ ਦੀ ਤੈਨਾਤੀ ਨੂੰ ਅੱਗੇ ਵਧਾਉਣ ਦੀ ਦਿਸ਼ਾ ਵਿੱਚ ਕੰਮ ਕਰਨ ਦਾ ਮਾਰਗ ਵਿਸਤ੍ਰਿਤ ਕਰੇਗਾ। ਇਸ ਇਰਾਦਾ-ਪੱਤਰ ਦਾ ਮੁੱਖ ਜੋਰ ਬੇਹਦ ਘੱਟ ਲਾਗਤ ਵਾਲੇ ਸੌਰ ਅਤੇ ਸਵੱਛ ਹਾਈਡ੍ਰੋਜਨ ਦੇ ਉਤਪਾਦਨ ਅਤੇ ਉਸ ਦੀ ਤੈਨਾਤੀ ਨੂੰ ਵਧਾਉਣ ‘ਤੇ ਹੋਵੇਗਾ।
ਭਾਰਤ-ਆਸਟ੍ਰੇਲੀਆ ਊਰਜਾ ਸੰਵਾਦ ਦੇ ਤਹਿਤ ਪੰਜ ਸੰਯੁਕਤ ਕਾਰਜ ਸਮੂਹਾਂ- ਬਿਜਲੀ, ਨਵੀਨ ਅਤੇ ਨਵਿਆਉਣਯੋਗ ਊਰਜਾ, ਕੋਲਾ ਅਤੇ ਖਾਨਾਂ ਮਹੱਤਵਪੂਰਨ ਖਣਿਜ, ਅਤੇ ਤੇਲ ਅਤੇ ਗੈਸ- ਦੇ ਸਹਿ-ਪ੍ਰਧਾਨ ਨੇ ਸੰਬੰਧਿਤ ਸੰਯੁਕਤ ਕਾਰਜ ਸਮੂਹਾਂ ਦੇ ਤਹਿਤ ਹੁਣ ਤੱਕ ਦੀ ਪ੍ਰਗਤੀ ਅਤੇ ਅੱਗੇ ਦੀ ਕਾਰਜ ਯੋਜਨਾ ਬਾਰੇ ਜਾਣਕਾਰੀ ਪੇਸ਼ ਕੀਤੀ।
ਟੈਕਨੋਲੋਜੀ ਨੂੰ ਅੱਗੇ ਵਧਾਉਣ ਅਤੇ ਊਰਜਾ ਦੇ ਖੇਤਰ ਵਿੱਚ ਸਵੱਛ ਬਦਲਾਅ ‘ਤੇ ਧਿਆਨ ਦੇਣ ਦੀ ਤੁਰੰਤ ਜ਼ਰੂਰਤ ਹੈ। ਇਸ ਸੰਦਰਭ ਵਿੱਚ , ਸਰਵਸੰਮਤੀ ਅੱਗੇ ਦੀ ਕਾਰਜ ਯੋਜਨਾ ਵਿੱਚ ਊਰਜਾ ਕੁਸ਼ਲਤਾ ਨਾਲ ਸੰਬੰਧਿਤ ਟੈਕਨੋਲੋਜੀ , ਗ੍ਰਿਡ ਪ੍ਰਬੰਧਨ, ਫਲੂ ਗੈਸ ਡਿਸਲਫਰਾਈਜੇਸ਼ਨ, ਬਾਇਓਮਾਸ ਜਾਂ ਹਾਈਡ੍ਰੋਜਨ, ਕੋ-ਫਾਈਰਿੰਗ, ਜਲ ਚੱਕਰ ਨਾਲ ਸੰਬੰਧਿਤ ਸਥਿਤੀਆਂ ਦੇ ਅਧਿਕਤਮ ਉਪਯੋਗ, ਨਵਿਆਉਣਯੋਗ ਇਕਸੁਰਤਾ, ਬੈਟਰੀ ਅਤੇ ਇਲੈਕਟ੍ਰਿਕ ਚਾਲਿਤ ਪਰਿਵਹਨ ਨਾਲ ਸੰਬੰਧਿਤ ਖੋਜ ਅਤੇ ਵਿਕਾਸ ਦੇ ਮਾਮਲੇ ਨਾਲ ਸਹਿਯੋਗ ਜਿਹੇ ਵਿਸ਼ੇ ਸ਼ਾਮਿਲ ਹਨ।
ਬਿਜਲੀ ਖੇਤਰ ਦੇ ਇਲਾਵਾ, ਹੋਰ ਸੰਯੁਕਤ ਕਾਰਜ ਸਮੂਹਾਂ ਦੇ ਤਹਿਤ ਕੋਈ ਖੇਤਰਾਂ ਨਾਲ ਸਹਿਯੋਗ ਉਮੀਦ ਹੈ। ਇਨ੍ਹਾਂ ਵਿੱਚ ਗ੍ਰੀਨ ਹਾਈਡ੍ਰੋਜਨ ਦੀ ਲਾਗਤ ਨੂੰ ਘੱਟ ਕਰਨਾ, ਕੋਲਾ ਅਧਾਰਿਤ ਊਰਜਾ ਸੁਰੱਖਿਆ ਅਤੇ ਸੰਸਾਧਨਾਂ ਦੀ ਤੈਨਾਤੀ ਦੇ ਮਾਮਲੇ ਵਿੱਚ ਸਹਿਯੋਗ, ਖਣਿਜ ਦੇ ਖੇਤਰ ਵਿੱਚ ਨਿਵੇਸ਼ ਦੇ ਅਵਸਰ ਅਤੇ ਐੱਲਐੱਨਜੀ ਦੇ ਖੇਤਰ ਵਿੱਚ ਭਾਗੀਦਾਰੀ ਦੀ ਸੰਭਾਵਨਾ ਤਲਾਸ਼ਣਾ ਆਦਿ ਸ਼ਾਮਿਲ ਹੈ।